hotchpotch/miracl-hf-unified huggingface dataset:
কুন-স্পাংস-ল্হা-দ্বাং-র্দো-র্জে
কুন-স্পাংস-ল্হা-দ্বাং-র্দো-র্জে () তিব্বতের গ্ত্সাং-পা রাজবংশের তৃতীয় রাজা ছিলেন।
কুন-স্পাংস-ল্হা-দ্বাং-র্দো-র্জে তিব্বতের গ্ত্সাং-পা রাজবংশের প্রতিষ্ঠাতা ও প্রথম রাজা ঝিগ-শাগ-পা-ত্শে-ব্র্তান-র্দো-র্জের পুত্র ছিলেন। তাঁর রাজত্বকাল সম্বন্ধে বিশেষ কিছু জানা যায় না, কিন্তু একটি তথ্য থেকে জানা যায় যে, তিনি ১৫৮২ খ্রিষ্টাব্দে রাজত্ব করতেন। তিনি সাম-গ্রুব-ত্সে দুর্গে বসবাস করতেন।
সুশীল কৈরালা
সুশীল কৈরালা ( (; ১২ আগস্ট, ১৯৩৯-৯ ফেব্রুয়ারি, ২০১৬ ) ছিলেন বিশিষ্ট নেপালী রাজনীতিবিদ, নেপালি কংগ্রেসের সভাপতি ও নেপালের প্রধানমন্ত্রী। ১১ ফেব্রুয়ারি, ২০১৪ হতে ১০ই অক্টোবর, ২০১৫ তারিখ পর্যন্ত তিনি নেপালের নির্বাচিত প্রধানমন্ত্রী হিসেবে দায়িত্ব পালন করেন।১০ ফেব্রুয়ারি, ২০১৪ তারিখে অনুষ্ঠিত সংসদ নির্বাচনে তিনি নেপালের প্রধানমন্ত্রী হিসেবে নির্বাচিত হন।
তিনি ১৯৫৪ সালে নেপালি কংগ্রেসে যোগদান করেন। ২০১০ সালে দলের সভাপতির দায়িত্ব গ্রহণের পূর্বে বিভিন্ন দায়িত্ব পালন করার পাশাপাশি ভারপ্রাপ্ত সভাপতি হিসেবে সেপ্টেম্বর ২০০৫ হতে নিযুক্ত ছিলেন। ৯ই ফেব্রুয়ারি, ২০১৬ তারিখে মারা যাওয়ার আগ পর্যন্ত তিনি এ পদে বহাল ছিলেন।
বোধ প্রসাদ কৈরালা ও কুমুদিনী কৈরালা’র সন্তান সুশীল কৈরালা ১২ আগস্ট ১৯৩৯ তারিখে জন্মগ্রহণ করেন। ব্যক্তিগত জীবনে অবিবাহিত কৈরালা সাধারণ জীবনযাপন করতে পছন্দ করেন। মাতৃকা প্রসাদ কৈরালা, গিরিজা প্রসাদ কৈরালা ও বিশ্বেশ্বর প্রসাদ কৈরালা’র ন্যায় প্রধানমন্ত্রীগণ তাঁর আত্মীয়।
ব্স্তান-স্রুং-দ্বাং-পো
ব্স্তান-স্রুং-দ্বাং-পো () তিব্বতের গ্ত্সাং-পা রাজবংশের চতুর্থ রাজা ছিলেন।
ব্স্তান-স্রুং-দ্বাং-পো তিব্বতের গ্ত্সাং-পা রাজবংশের প্রতিষ্ঠাতা ও প্রথম রাজা ঝিগ-শাগ-পা-ত্শে-ব্র্তান-র্দো-র্জের পুত্র ছিলেন। তিনি ষোড়শ শতাব্দীর শেষ ভাগে সিংহাসনে আরোহণ করেন। তিনি পানাম ল্হুনদ্রুপ ক্যুংত্সে অঞ্চলে বসবাস করতেন। তিনি মঙ্গোলদের সাথে সুসম্পর্ক বজায় রাখতেন। তাঁর রাজত্বকালে দক্ষিণ তিব্বতের বৃহৎ অংশ ছাড়াও পশ্চিম ও উত্তর তিব্বতের কিছু অংশ রাজ্যভুক্ত হয়েছিল।
তাঁর পূর্বসূরিদের মতো তিনিও কার্মা-ব্কা'-ব্র্গ্যুদ ধর্মসম্প্রদায়ের পৃষ্ঠপোষক ও দ্গে-লুগ্স বৌদ্ধধর্মসম্প্রদায়ের বিরোধী ছিলেন। ১৬০২ খ্রিষ্টাব্দে মঙ্গোলিয়া থেকে চতুর্থ দলাই লামা তিব্বত পৌঁছনোর কিছু সময় পর থেকে দ্গে-লুগ্স বৌদ্ধধর্মসম্প্রদায়ের সঙ্গে কার্মা-ব্কা'-ব্র্গ্যুদ ধর্মসম্প্রদায়ের বিরোধ শুরু হয়। কার্মা-ব্কা'-ব্র্গ্যুদ ধর্মসম্প্রদায়ের রক্ষাকর্তা হিসেবে ব্স্তান-স্রুং-দ্বাং-পো ১৬০৪ খ্রিষ্টাব্দে দ্বুস অঞ্চল আক্রমণ করে ফান্যুল অবরোধ করেন। ১৬০৫ খ্রিষ্টাব্দে তাঁর সৈন্যদল ক্যিশোদ অধিকার করে। এই লড়াইয়ে প্রায় ৫০০০ বৌদ্ধ ভিক্ষু ও সাধারণ মানুষের মৃত্যু হয়।
কাইনাত ইমতিয়াজ
কাইনাত ইমতিয়াজ ( (জন্ম: ২১ জুন ১৯৯২, করাচী) হলেন একজন পাকিস্তানী আন্তর্জাতিক নারী ক্রিকেটার।
ইমতিয়াজের টি২০ অভিষেক হয় দক্ষিণ আফ্রিকার বিরুদ্ধে ২০১০।
তিনি ২০১০ সালে এশিয়ান গেমেস খেলার জন্য নির্বাচিত হয়েছিলেন। এবং উক্ত প্রতিযোগীতায় তারা স্বর্ণ পদক জেতেন।
পুরস্কার: এশিয়ান গেমস ক্রিকেটে স্বর্ণ পদক জয় প্রথম ইসমাইলী নারী।
দ্পাগ-ব্সাম-দ্বাং-পো
'দ্পাগ-ব্সাম-দ্বাং-পো () (১৫৯৩ - ১৬৫৩) তিব্বতী বৌদ্ধধর্মের অন্যতম প্রধান ধর্মসম্প্রদায় ব্কা'-ব্র্গ্যুদ ধর্মসম্প্রদায়ের 'ব্রুগ-পা-ব্কা'-ব্র্গ্যুদ () ধর্মীয় গোষ্ঠীর পঞ্চম র্গ্যাল-দ্বাং-'ব্রুগ-পা বা প্রধান ছিলেন।
দ্বিতীয় র্গ্যাল-দ্বাং-'ব্রুগ-পা ও রালুং বৌদ্ধবিহারের ত্রয়োদশ প্রধান লামা কুন-দ্গা'-দ্পাল-'ব্যোর () তাঁর মৃত্যুর সময় কোনো পুরুষ উত্তরাধিকারী না রেখে যাওয়ায় র্গ্যা পরিবারগোষ্ঠীর বাইরে প্রথম র্গ্যাল-দ্বাং-'ব্রুগ-পা গ্ত্সাং-পা-র্গ্যা-রাস-য়ে-র্দো-র্জের () অবতাররূপে ব্যা পরিবারগোষ্ঠীর 'জাম-দ্ব্যাংস-ছোস-ক্যি-গ্রাগ্স-পাকে () চিহ্নিত করা হয়। ১৫২৩ খ্রিষ্টাব্দে 'জাম-দ্ব্যাংস-ছোস-ক্যি-গ্রাগ্স-পার মৃত্যু হলে কোংপো অঞ্চল থেকে কুন-ম্খ্যেন-পে-মা-দ্কার-পোকে () পরবর্তী র্গ্যাল-দ্বাং-'ব্রুগ-পা হিসেবে চিহ্নিত করা হয়। অপরদিকে কুন-দ্গা'-দ্পাল-'ব্যোরের পর তাঁর ভ্রাতা নাং-সো-রিন-ছেন-ব্জাং-পোর () বংশ থেকে রালুং বৌদ্ধবিহারের প্রধান লামা নির্বাচন করা হয়। পরবর্তীকালে এই বংশের মি-ফাম-ব্স্তান-পা'ই-ন্যি-মা () রালুং বৌদ্ধবিহারের সপ্তদশ প্রধান লামা হিসেবে নির্বাচিত হন।
১৫৯২ খ্রিষ্টাব্দে কুন-ম্খ্যেন-পে-মা-দ্কার-পোর মৃত্যু হলে ছোংয়ে অঞ্চলের রাজপুত্রের পুত্র দ্পাগ-ব্সাম-দ্বাং-পো এবং রালুং বৌদ্ধবিহারের অষ্টাদশ প্রধান ঙ্গাগ-দ্বাং-র্নাম-র্গ্যালের মধ্যে কে পরবর্তী অবতার সেই নিয়ে বিতর্ক শুরু হয়ে যায়। এই দ্বন্দ্বে তিব্বতের তৎকালীন রাজনৈতিক ও ধর্মীয় ভাবে গুরুত্বপূর্ণ ব্যক্তিদের অধিকাংশ জড়িয়ে পড়েন। একদিকে যেমন কুন-ম্খ্যেন-পে-মা-দ্কার-পোর ঘনিষ্ঠ বৌদ্ধভিক্ষু ল্হা-র্ত্সে-বা-ঙ্গাগ-দ্বাং-ব্জাং-পো () এবং দ্রুক সাঙ্গাগ ছোলিং বৌদ্ধবিহারের ভিক্ষুরা দ্পাগ-ব্সাম-দ্বাং-পোকে সমর্থন করেন, অন্যদিকে র্গ্যা পরিবারগোষ্ঠীর রালুং বৌদ্ধবিহারের ভিক্ষুরা ঙ্গাগ-দ্বাং-র্নাম-র্গ্যালকে () পরবর্তী র্গ্যাল-দ্বাং-'ব্রুগ-পা হিসেবে নির্বাচন করেন। এই বিতর্ক নতুন মাত্রা নেয় যখন মধ্য তিব্বতের তৎকালীন শাসক গ্ত্সাং-পা রাজবংশের ফুন-ত্শোগ্স-র্নাম-র্গ্যাল () দ্পাগ-ব্সাম-দ্বাং-পোকে সমর্থন করেন। এই ঘটনায় 'ব্রুগ-পা-ব্কা'-ব্র্গ্যুদ ধর্মীয় গোষ্ঠী উত্তর ও দক্ষিণ এই দুই ভাগে বিভক্ত হয়ে পড়ে এবং ঙ্গাগ-দ্বাং-র্নাম-র্গ্যাল হিমালয়ের দক্ষিণে এক নতুন রাজ্যের স্থাপন করেন, যা বর্তমানে ভূটান নামে পরিচিত।
জাভেরীয়া খান
জাভেরীয়া খান (; ; জন্ম: ১৪ মে ১৯৮৮) হলেন একজন পাকিস্তানী আন্তর্জাতিক মহিলা ক্রিকেটার। তিনি মুলত পাকিস্তান জাতীয় মহিলা দলের একজন অন্যতম অল-রাউন্ডার হিসেবে খেলে থাকেন। এছাড়াও তিনি ২০০৯ সালের আইসিসি নারী বিশ্বকাপ দলেও খেলেছেন। তিনি আন্তর্জাতিক এবং ঘরোয়া উভয় পর্যায়ে অসাধারণ নৈপুণ্য প্রদর্শন করেছেন।
জাভেরীয়ার একদিনের আন্তর্জাতিক খেলায় অভিষেক হয় শ্রীলঙ্কা দলের বিরুদ্ধে ৬ মে ২০০৮ সালে দক্ষিণ আফ্রিকা।
জাভেরীয়ার ২০১০ সালের চীনে অনুষ্ঠিতব্য এশিয়ান গেমসে পাকিস্তান জাতীয় ক্রিকেট দলের অংশ ছিলেন।
নায়েন আবিদি
সৈয়েদা নায়েন ফাতিমা আবিদি () (Urdu: ) (জন্ম: ২৩ মে ১৯৮৫), করাচী হলেন একজন পাকিস্তানী আন্তর্জাতিক নারী ক্রিকেটার। আবিদি বলেন, "আমি একজন পাকিস্তানী হয়ে এবং আমার দেশের জন্য খেলতে পেরে আমি খুবই গর্বিত। 
আবিদি ২০০৮ সাল থেকে জেটিবিএল এর সহকারী অধিনায়কের দায়িত্ব পালন করছেন।
আবিদির একদিনের আন্তর্জাতিক ম্যাচে অভিষেক ঘটে ১৯ ডিসেম্বর ২০০৬ সালে নাগপুরে ভারতের বিরুদ্ধে।
তিনি অস্ট্রেলিয়ায় অনুষ্ঠিতব্য নারী ক্রিকেট বিশ্বকাপে পাকিস্তান জাতীয় দলের অংশ ছিলেন।
আবিদি ২০১০ সালে চীনে অনুষ্ঠিতব্য এশিয়ান গেমেসে সোনাজয়ী পাকিস্তান জাতীয় দলেরসদস্য ছিলেন।
উমর (টিভি ধারাবাহিক)
ওমর (); () অথবা ফারুক ওমর () হল একটি ঐতিহাসিক আরব টেলিভিশন ড্রামা সিরিজ যেটি প্রযোজনা এবং সম্প্রচার করেছিল মিডিল ইস্ট ব্রডকাস্টিং সেন্টার-১। সিরিজটি পরিচালনা করেন সিরিয়ান পরিচালক হাতিম আলী।
একত্রিশ পর্বের এই সিরিজটি ইসলাম ধর্মের দ্বিতীয় খলিফা হযরত ওমর ফারুক (রাঃ)-এর জীবনের আঠারো বছর থেকে শুরু করে মৃত্যুকালীন সময়ের মধ্যকার প্রবাহমান প্রাসঙ্গিক ও পারিপার্শীয় সমসাময়িক ঘটনাবলির উপর ভিত্তি করে নির্মাণ করা হয়। এই ধারাবাহিকটি ইসলামিক ব্যক্তিত্ব ইউসূফ আল-কারযাভি ও সালমান আল আওদাহ-এর প্রত্যক্ষ পৃষ্ঠপোষকতায় নির্মিত হয়, পাশাপাশি পুরো আরব ও ইসলামিক বিশ্বজুড়ে এটি ব্যাপক বিতর্ক এবং আলোচনা-সমালচনার জন্ম দেয়। মরোক্কোতেই সিরিজটি্র সকল দৃশ্যের শ্যুটিং হয় এবং মারাক্কেশ, তাঞ্জিয়ার, এল জাদিদা, কাসাব্লাংকা এবং মহাম্মাদিয়ায় এর প্রধান দৃশ্যগুলো ধারণ করা হয়। ২০১২ সালের ২০শে জুলাই থেকে অর্থাৎ রমজানের ত্রিশদিন ব্যাপী মধ্যপ্রাচ্যের দেশসমূহে এবং একইসঙ্গে তুরস্কের এটিভি ও ইন্দোনেশিয়ার এমএনসিটিভিতে প্রচারিত হয়। এছাড়াও ইউটিউবে এর পর্বগুলো টেলিভিশনে প্রচারের পরপরই ইংরেজি সাবটাইটেল সহ প্রকাশ করা হয়। বলা হয়ে থাকে যে, ২০ কোটি সৌদি রিয়াল ব্যয়ে নির্মিত এ টিভি ধারাবাহিকটি হল এপর্যন্ত নির্মিত আরবি ভাষার সবচেয়ে ব্যয়বহুল টিভি ধারাবাহিক ও আরব বিশ্বে এযাবতকালে নির্মিত সবচেয়ে বড় মাপের টিভি নাট্যকর্ম।
সিরিজটির ২ জন অভিনেতা, হাসান আল-জুন্দি ও মুনা ওয়াসেফ, উভয়েই আবু জাহল এবং হিন্দ বিন্ত উতবাহ চরিত্রে মোস্তফা আক্কাদের মুহাম্মদ, মেসেঞ্জার অফ গড চলচ্চিত্রের আরবী সংস্করণে অভিনয় করেছিলেন।
ধারাবাহিকটির আবহ সঙ্গীত পরিচালনা করেন তুর্কি মিউজিশিয়ান ফাহির আতাকোগলু, যিনি জনপ্রিয় তুর্কি ধারাবাহিক সুলতান সুলেমানের সঙ্গীতায়োজনের জন্য প্রসিদ্ধ।
সিরিজের সর্বশেষ পর্বে ওমর(রাঃ) এর ছুরিকাঘাতে আহত হওয়ার পর মৃত্যূর পূর্বমূহুর্ত দৃশ্যায়নে 
"সালামুন" শিরোনামে একটি নাশিদ আবহসঙ্গীত হিসেবে ব্যবহার করা হয়েছে যাতে কন্ঠ দিয়েছেন কুয়েতের বিখ্যাত ক্বারী, তারাবীহ ইমাম ও নাশিদশিল্পী মিশারী রাশিদ আল-আফাসি।
সিরিজটি সমসাময়িকভাবে এবং পরবর্তীতে ইরান, মিশর, তুরস্ক, ইন্দোনেশিয়া, তিউনিসিয়া সহ বিভিন্ন দেশের টিভি চ্যানেলে সম্প্রচারিত হয়।
সিরিজটি নিয়ে অধিক বিতর্কের প্রধান কারণ ছিল চার খলিফার প্রত্যক্ষ চরিত্রায়ন, যা পূর্বের কোন সিরিয়ালে করা হয় নি। মুহাম্মাদ (সাঃ) এর সময়কালের দৃশ্যায়নে, তার স্ত্রীগণ ও সন্তানগণকে দেখানো হয় নি কিন্তু তার অনেক কর্ম বা কথা পরোক্ষভাবে তার নিকটস্থ সাহাবার কথা ও কাজের মাধ্যমে বোঝানো হয়েছে, কারণ ইসলামী বিশ্বে নবী মুহাম্মাদ (সাঃ) ও তার পরিবারের চিত্রায়ন ধর্মীয় নিষেধাজ্ঞা ও তাদের সম্মানের খাতিরে যথাসম্ভব সীমিত এবং সমগ্র বিশ্বেই তা ব্যাপক অস্থিতিশীলতার কারণ হিসেবে বিবেচিত হয়। যদিও আবু বকরের মৃত্যুর পূর্বের একটি দৃশ্যে আয়েশা (রাঃ) কে ছায়া আকারে তার পিতার সঙ্গে নিঃশব্দে আলাপরত অবস্থায় দেখানো হয়। গোড়ালির নিচে পুরুষ সাহাবীদের কাপড় পরিহিত দেখানো হয়, যা ইসলামে নিষিদ্ধ। ইয়ামামার যুদ্ধে খালিদ ও অন্যান্য সাহাবা, ইয়া মুহাম্মাদা বা হে মুহাম্মাদ বলে তাকবীর দেয়, যার ঐতিহাসিক সত্যতা সালাফি আলেমদের নিকট বিতর্কিত, কারণ আল্লাহ ছাড়া অন্য কারও নামে তাকবীর বলা শিরকের অন্তর্ভূক্ত। ঐতিহাসিক সূত্রে বলা আছে উমাইয়া ইবনে খালাফকে বদরের যুদ্ধে দুজন আনসার সাহাবী বিলাল (রাঃ)-র নির্দেশনা অনু্যায়ী হত্যা করেছিল, কিন্তু সিরিজে উমাইয়াকে বিলাল কর্তৃক নিজ হাতে নিহত হতে দেখানো হয়েছে।
শরফুদ্দৌলা
শরফুদ্দৌলা ইবনে শহীদ (জন্ম: ১৬ অক্টোবর, ১৯৭৬) বাংলাদেশের রাজধানী ঢাকায় জন্মগ্রহণকারী সাবেক ক্রিকেটার। তবে, তিনি শরফুদ্দৌলা কিংবা সৈকত নামেই অধিক পরিচিত ব্যক্তিত্ব। বর্তমানে আন্তর্জাতিক ক্রিকেট অঙ্গনে আম্পায়ার হিসেবে দায়িত্ব পালন করছেন। ১৯৯৪ সালে কেনিয়ায় অনুষ্ঠিত আইসিসি ট্রফিতে বাংলাদেশ ক্রিকেট দলের হয়ে তিনটি খেলায় অংশগ্রহণ করেছিলেন তিনি। এছাড়াও, ২০০০ ও ২০০১ সালে ঢাকা মেট্রোপলিশ দলের সদস্যরূপে ১০টি প্রথম-শ্রেণীর ক্রিকেট খেলেছিলেন।
ফেব্রুয়ারি, ২০০৭ সালে বরিশাল বিভাগ ও সিলেট বিভাগের মধ্যকার প্রথম-শ্রেণীর ক্রিকেটে আম্পায়ার হিসেবে অভিষেক ঘটে শরফুদ্দৌলা’র। এরপর জানুয়ারি, ২০১০ সালে বাংলাদেশের ১০ম আম্পায়ার হিসেবে বাংলাদেশ ও শ্রীলঙ্কার মধ্যকার একদিনের আন্তর্জাতিক ক্রিকেটে আম্পায়ার হিসেবে দায়িত্ব পালন করেন।
দ্গে-'দুন-গ্রুব
দ্গে-'দুন-গ্রুব (), (১৩৯১-১৪৭৪) তিব্বতী বৌদ্ধধর্মের অন্যতম প্রধান ধর্মসম্প্রদায় দ্গে-লুগ্স ধর্মসম্প্রদায়ের একজন বিখ্যাত বৌদ্ধ পন্ডিত ছিলেন। পরবর্তীকালে পঞ্চম দলাই লামা তাঁকে দ্গে-লুগ্স ধর্মসম্প্রদায়ের প্রথম দলাই লামা রূপে চিহ্নিত করেন।
দ্গে-'দুন-গ্রুব তিব্বতের গ্ত্সাং অঞ্চলের এক যাযাবর কৃষক পরিবারে ১৩৯১ খ্রিষ্টাব্দে জন্মগ্রহণ করেন। তাঁর পিতান নাম ছিল ম্গোন-পো-র্দো-র্জে () এবং মাতার নাম ছিল জো-মো-নাম-ম্খা'-স্ক্যিদ ()। জন্মের সময় তাঁর নাম রাখ হয় পে-মা-র্দো-র্জে ()। সাত বছর বয়সে তাঁর পিতার মৃত্যু হলে তাঁর মাতা তাঁকে স্নার-থাং বৌদ্ধবিহারে শিক্ষালাভের উদ্দেশ্যে পাঠান। সেখানে তিনি গ্রুব-পা-শেস-রাব () নামক বৌদ্ধভিক্ষুর নিকট উপাসকের শপথ গ্রহণ করেন। তিনি পনেরো বছর বয়সে শিক্ষার্থীর শপথ গ্রহণ করেন এবং কুড়ি বছর বয়সে তিনি ভিক্ষুর শপথ গ্রহণ করেন। এই বৌদ্ধবিহারে তিনি বিনয় সম্বন্ধে তাঁর পান্ডিত্যের জন্য থাম্স-চাদ-ম্খ্যেন-পা () উপাধি লাভ করেন।
পঁচিশ বছর বয়সে তিনি দ্বুস অঞ্চলে যাত্রা করে দ্গা'-ল্দান বৌদ্ধবিহারে দ্গে-লুগ্স ধর্মসম্প্রদায়ের প্রতিষ্ঠাতা ত্সোং-খা-পা-ব্লো-ব্জাং-গ্রাগ্স-পার সঙ্গে সাক্ষাৎ করেন এবং চার বছর তাঁর কাছে শিক্ষালাভ করে তাঁর দ্বারা প্রচন্ডভাবে প্রভাবিত হন। ত্সোং-খা-পা-ব্লো-ব্জাং-গ্রাগ্স-পার মৃত্যু হলে তাঁর শিষ্য শেস-রাব-সেং-গের () সঙ্গে তিনি বারো বছর গ্ত্সাং অঞ্চলের বিভিন্ন ব্কা'-গ্দাম্স ও সা-স্ক্যা বৌদ্ধসম্প্রদায়ের মঠে ত্সোং-খা-পা-ব্লো-ব্জাং-গ্রাগ্স-পার লাম-রিম তত্ত্ব প্রচার করেন। ১৪৩২ খ্রিষ্টাব্দে তিনি র্তা-নাগ-রি-খুদ () নামক সা-স্ক্যা বৌদ্ধসম্প্রদায়ের মঠের প্রধান লামা নির্বাচিত হন এবং ক্রমে ঐ মঠটিকে দ্গে-লুগ্স সম্প্রদায়ের মঠে পরিণত করেন। ১৪৪৭ খ্রিষ্টাব্দে তিনি গ্ত্সাং অঞ্চলের শিগাৎসে নামক স্থানে দ্গে-লুগ্স সম্প্রদায়ের জন্য ব্ক্রা-শিস-ল্হুন-পো বৌদ্ধবিহার প্রতিষ্ঠা করেন।
উসমান হারুনী
উসমান হারুনী ছিলেন ভারতীয় উপমহাদেশে প্রতিষ্ঠিত বিভিন্ন আধ্যাত্মিক সিলসিলা/তরীকার মধ্যে সবচেয়ে বেশি গ্রহণযোগ্যতা পাওয়া চিশতিয়া ছুফি ধারার একজন বিখ্যাত ছুফি সাধক বা পীর। তার মাতৃভূমি ছিল খোরাসানের ‘বরুন’ নামের একটি প্রদেশ।
এই সিলসিলার সূচনা করেছিলেন শায়খ আবু ইসহাক শামী রাহ. (মৃত্যু: ৯৪০ হিজরী)। কিন্তু সিলসিলাটিকে সমাজে ব্যাপক গ্রহণযোগ্যতা দানের পেছনে মৌলিক অবদান ছিল খাজা মইনুদ্দিন চিশতীর। উসমান হারুনী ছিলেন তার পীর ও মুর্শিদ।
যদিও ওসমান হারুনী কেবল মাত্র একবার ভারত উপমহাদেশে আগমন করেছিলেন। তথাপি পরোক্ষভাবে তার অবদান গোটা ভারতবর্ষেই ছড়িয়ে আছে। কেননা তারই নির্দেশে খাজা মইনুদ্দিন চিশতী ভারতীয় উপমহাদেশে ধর্ম প্রচারার্থে আগমন করেছিলেন। হযরত খাজা উসমান হারূনী রাহ. ছিলেন হযরত আলী রা.-এর বংশধর। উসমান হারুনীর পীর ও মুর্শিদ ছিলেন হাজী শরীফ জিন্দানী।
বাহারছড়া ইউনিয়ন, বাঁশখালী
বাহারছড়া বাংলাদেশের চট্টগ্রাম জেলার বাঁশখালী উপজেলার অন্তর্গত একটি ইউনিয়ন।
বাহারছড়া ইউনিয়নের আয়তন ৫৪৯৬ একর (২২.২৪ বর্গ কিলোমিটার)।
২০১১ সালের পরিসংখ্যান অনুযায়ী বাহারছড়া ইউনিয়নের লোকসংখ্যা প্রায় ৬৬ হাজার। এর মধ্যে পুরুষ প্রায় ৩৬ হাজার এবং মহিলা প্রায় ৩১ হাজার।
বাঁশখালী উপজেলার মধ্য-পশ্চিমাংশে বাহারছড়া ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১৪ কিলোমিটার। এ ইউনিয়নের উত্তরে খানখানাবাদ ইউনিয়ন ও সাধনপুর ইউনিয়ন, পূর্বে কালীপুর ইউনিয়ন, দক্ষিণে কাথরিয়া ইউনিয়ন এবং পশ্চিমে বঙ্গোপসাগর অবস্থিত।
বাহারছড়া ইউনিয়ন বাঁশখালী উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম বাঁশখালী থানার আওতাধীন। এটি জাতীয় সংসদের ২৯৩নং নির্বাচনী এলাকা চট্টগ্রাম-১৬ এর অংশ। এটি ৫টি মৌজায় বিভক্ত। এ ইউনিয়নের গ্রামগুলো হল:
বাহারছড়া ইউনিয়নের স্বাক্ষরতার হার ৩২.৭০%। এ ইউনিয়নে ১টি ডিগ্রী কলেজ, ৩টি মাধ্যমিক বিদ্যালয়, ২টি দাখিল মাদ্রাসা ও ১৬টি প্রাথমিক বিদ্যালয় রয়েছে।
বাহারছড়া ইউনিয়নে যোগাযোগের প্রধান সড়ক কালিপুর-বাহারছড়া সড়ক। প্রধান যোগাযোগ মাধ্যম সিএনজি চালিত অটোরিক্সা।
বাহারছড়া ইউনিয়নের অর্থনীতি কৃষি নির্ভর। ধান, বিভিন্ন ধরনের শাকসবজি উৎপন্ন হয় এ অঞ্চলের প্রধান কৃষিজাত ফসল। সিংহভাগ মানুষ বঙ্গোপসাগর থেকে মাছ ধরার কাজে নিয়োজিত এবং প্রবাসী।
বাহারছড়া ইউনিয়নের মধ্য দিয়ে বয়ে চলেছে জলকদর খাল।
বাহারছড়া ইউনিয়নের প্রধান প্রধান হাট/বাজারগুলো হল বশির উল্লাহ মিয়াজী হাট, মোশারফ আলী হাট এবং করিম বাজার।
নাহিদা খান
নাহিদা বিবি খান নামে পরিচিত নাহিদা খান () (জন্ম: ৩ নভেম্বর ১৯৮৬, কোয়টার) হলেন একজন পাকিস্তানী আন্তর্জাতিক নারী ক্রিকেটার যিনি পাকিস্তান মহিলা ক্রিকেট দলের হয়ে আন্তর্জাতিক ক্রিকেট খেলে থাকেন। নাহিদা হলেন ডানহাতি ব্যাটসম্যান এবং ডানাহাতি মিডিয়াম ফাস্ট বোলা।
নাহিদার একদিনের আন্তর্জাতিক খেলায় অভিষেক হয় ৭ ফেব্রুয়ারি ২০০৯ শ্রীলঙ্কা জাতীয় মহিলা ক্রিকেট দলের বিরুদ্ধে। তিনি অস্ট্রেলিয়ায় অনুষ্ঠিতব্য নারী ক্রিকেট বিশ্বকাপ দলের অন্যতম একজন খেলোয়াড় ছিলেন।
নাহিদা ২০১০ সালের চীনে অনুষ্ঠিতব্য এশিয়ান গেমসে পাকিস্তান জাতীয় ক্রিকেট দলের অংশ ছিলেন। উক্ত প্রতিযোগীতায় তারা স্বর্ণ জিতেন।
নিদা দার
নিদা রশীদ দার নামে পরিচিত নিদা দার (২ জানুয়ারি ১৯৮৭, গুজরানওয়ালা) হলেন একজন পাকিস্তানী আন্তর্জাতিক নারী ক্রিকেটার।
নিদার একদিনের আন্তর্জাতিক খেলারয় অভিষেক হয় আয়ারল্যান্ড এর বিরুদ্ধে ৬ অক্টোবর ২০১০ সালে দক্ষিণ আফ্রিকা।
নিদার টি২০ আন্তর্জাতিকে অভিষেক ঘটে ৬ মে ২০১০ সালে শ্রীলঙ্কার বিরুদ্ধে। তিনি ২০১০ সালে এশিয়ান গেমেস খেলার জন্য নির্বাচিত হয়েছিলেন।
Nida Dar's Facebook
দ্গে-'দুন-র্গ্যা-ম্ত্শো
দ্গে-'দুন-র্গ্যা-ম্ত্শো (), (১৪৭৬-১৫৪২) তিব্বতী বৌদ্ধধর্মের অন্যতম প্রধান ধর্মসম্প্রদায় দ্গে-লুগ্স ধর্মসম্প্রদায়ের একজন বিখ্যাত বৌদ্ধ পন্ডিত ছিলেন। পরবর্তীকালে পঞ্চম দলাই লামা তাঁকে দ্গে-লুগ্স ধর্মসম্প্রদায়ের দ্বিতীয় দলাই লামা রূপে চিহ্নিত করেন।
দ্গে-'দুন-র্গ্যা-ম্ত্শো তিব্বতের গ্ত্সাং অঞ্চলের তানাক নামক স্থানে ১৪৭৬ খ্রিষ্টাব্দে জন্মগ্রহণ করেন। তাঁর পিতা কুন-দ্গা'-র্গ্যাল-ম্ত্শান () দ্গে-'দুন-গ্রুবের শিষ্য ছিলেন। তাঁর মাতার নাম ছিল কুন-দ্গা'-দ্পাল-মো ()। দ্গে-'দুন-র্গ্যা-ম্ত্শো যখন জন্মগ্রহণ করেন তখন তাঁর পিতার বয়স ছিল পঁয়তাল্লিশ বছর। জন্মের সময় তাঁর নাম রাখা হয় সাংস-র্গ্যাস-'ফেল ()
দশ বছর বয়সে তিনি শিক্ষার্থীর শপথ গ্রহণ করেন। তিনি গ্নাস-র্ন্যিং, স্নার-থাং ও তানাক বৌদ্ধবিহারে শিক্ষালাভ করেন। ১৪৮৭ খ্রিষ্টাব্দে তাঁকে দ্গে-'দুন-গ্রুবের অবতার রূপে ব্ক্রা-শিস-ল্হুন-পো বৌদ্ধবিহারের প্রধান লামা নির্বাচিত করা হয়। ১৪৯৪ খ্রিষ্টাব্দে তিনি দ্বুস যাত্রা করে 'ব্রাস-স্পুংস-ব্লো-গ্সাল-গ্লিং বৌদ্ধবিহারে () তাঁর শিক্ষা সমাপ্ত করেন। পরবর্তী কুড়ী বছর তিনি তিব্বতের বিভিন্ন স্থানে ধর্মপ্রচার করেন। এই সময় তিনি ম্খাস-গ্রুব-নোর-সাং-র্গ্যা-ম্ত্শো () নামক বৌদ্ধ যোগীর সাথে বহুদিন একসঙ্গে সাধনা করেন।
দ্গে-'দুন-র্গ্যা-ম্ত্শো ল্হামো লা-ত্সো নামক হ্রদের ওপর আধ্যাত্মিক গুরুত্ব আরোপ করেন। তিনি নিয়ম করেন যে, এই হ্রদের নিকটে গিয়ে ভিক্ষুদের ধ্যান করে পরবর্তী অবতারদের নির্বাচন করতে হবে। ১৫০৯ খ্রিষ্টাব্দে তিনি এই হ্রদের নিকটে ১৪,৭৬৪ ফুট উচ্চতায় ছোস-'খোর-র্গ্যাল-মে-তোগ-থাং () নামক বৌদ্ধবিহার স্থাপন করেন। পরবর্তীকালে এই বৌদ্ধবিহার পরবর্তী দলাই লামাদের ব্যক্তিগত বৌদ্ধবিহারে পরিণত হয়। ১৫১২ খ্রিষ্টাব্দে তিনি ব্ক্রা-শিস-ল্হুন-পো বৌদ্ধবিহার, ১৫১৭ খ্রিষ্টাব্দে দ্রেপুং বৌদ্ধবিহার. এবং ১৫২৮ খ্রিষ্টাব্দে তিনি সেরা বৌদ্ধবিহারের প্রধান লামা হিসেবে নির্বাচিত হন। ১৫১৯ খ্রিষ্টাব্দে লাসা থেকে দ্গে-লুগ্স বৌদ্ধসম্প্রদায়বিরোধী রিং-স্পুংস-পা রাজবংশের সৈন্যদল বিতাড়িত হয় এবং তিনি কুড়ি বছর পরে পুনরায় দ্গে-লুগ্স সম্প্রদায়ের বৌদ্ধদের নিয়ে লো-গ্সার বা তিব্বতী নববর্ষের দিনে উদযাপন করার জন্য স্মোন-লাম-ছেন-মো নামক উৎসব পালনের ব্যবস্থা করেন। ১৫৩০ খ্রিষ্টাব্দে তিনি দ্রেপুং অঞ্চলে ফাগ-মো-গ্রু-পা রাজবংশের দান করা জমিতে দ্গা'-ল্দান-ফো-ব্রাং () নামক এক ভবনের নির্মাণ করেন। সপ্তদশ শতাব্দীতে লাসা শহরে পোতালা প্রাসাদ নির্মিত হওয়ার আগে পর্যন্ত এই ভবনেই দলাই লামারা বসবাস করতেন। গুজ রাজ্যের রাজাদের দ্গে-লুগ্স ধর্মসম্প্রদায়ের প্রতি সমর্থন বৃদ্ধি পেলে তিনি ম্ঙ্গা'-রিস-গ্র্বা-ত্শাং () নামক বৌদ্ধবিহার স্থাপন করেন।
বাতুল ফাতিমা
সৈয়দা বাতুল ফাতিমা নাকভি আরও পরিচিত বাতুল ফাতিমা ( (জন্ম: ১৪ আগষ্ট ১৯৮২) হলেন একজন পাকিস্তান নারী ক্রিকেটার যিনি পাকিস্তান জাতীয় নারী ক্রিকেট দলের হয়ে আন্তর্জাতিক ক্রিকেট খেলে থাকেন। তিনি ২০১১ সাল থেকে ৫০ ওয়ানডে গেম খেলেছেন এবং ২০০৪ সালে এখনও পর্যন্ত মাত্র একটি টেস্ট ম্যাচ খেলেছেন।
ফাতিমার একদিনের আন্তর্জাতিকে অভিষেক ঘটে ২০০১ সালের ৯ এপ্রিল নেদারল্যান্ড মহিলা ক্রিকেট দলের বিরুদ্ধে।
তিথীর টুয়েন্টি ২০ আন্তর্জাতিকে অভিষেক ঘটে ২০০৯ সালের ২৫ মে আয়ারল্যান্ড মহিলা ক্রিকেট দলের বিরুদ্ধে।
ম্খাস-গ্রুব-র্জে-দ্গে-লেগ্স-দ্পাল-ব্জাং
ম্খাস-গ্রুব-র্জে-দ্গে-লেগ্স-দ্পাল-ব্জাং () (১৩৮৫-১৪৩৮) তিব্বতী বৌদ্ধধর্মের দ্গা'-ল্দান বৌদ্ধবিহারের তৃতীয় দ্গা'-ল্দান-খ্রি-পা বা প্রধান ছিলেন। তাঁর মৃত্যুর পর পরবর্তীকালে পঞ্চম দলাই লামা তাঁকে দ্গে-লুগ্স ধর্মসম্প্রদায়ের প্রথম পাঞ্চেন লামা রূপে চিহ্নিত করেন।
ম্খাস-গ্রুব-র্জে-দ্গে-লেগ্স-দ্পাল-ব্জাং ১৩৮৫ খ্রিষ্টাব্দে তিব্বতের গ্ত্সাং অঞ্চলে জন্মগ্রহণ করেন। তাঁর পিতার নাম ছিল কুন-দ্গা'-ব্ক্রা-শিস-দ্পাল-ব্জাং () এবং মাতার নাম ছিল বু-'দ্রেন-র্গ্যাল-মো ()।
তিনি সাত বছর বয়সে ম্খেন-ছেন-সেং-গে-র্গ্যাল-ম্ত্শান () নামক এক বৌদ্ধভিক্ষুর নিকট শিক্ষার্থীর শপথ গ্রহণ করেন। ষোল বছর বয়সে তিনি ঙ্গাম-রিং ছোস-সদে নামক স্থানের সা-স্ক্যা ধর্মসম্প্রদায়ের বৌদ্ধবিহারে 'জিগ্স-ব্রাল-ফ্যোগ্স-লাস-র্নাম-র্গ্যাল () নামক বৌদ্ধভিক্ষুর নিকট দর্শন ও তর্কবিদ্যা সম্বন্ধে শিক্ষালাভ করেন। একুশ বছর বয়সে তিনি রেদ-ম্দা'-বা-গ্ঝোন-নু-ব্লো-গ্রোস নামক বৌদ্ধপন্ডিতের নিকট ভিক্ষুর শপথ গ্রহণ করেন ও তাঁর নিকট অভিধর্ম, বিনয়, ধর্মকীর্তি রচিত প্রমাণবার্তিক এবং নাগার্জুনের মধ্যমক সংক্রান্ত গ্রন্থগুলি সম্বন্ধে শিক্ষালাভ করেন। ১৪০৭ খ্রিষ্টাব্দে তিনি দ্গে-লুগ্স ধর্মসম্প্রদায়ের প্রতিষ্ঠাতা ত্সোং-খা-পা-ব্লো-ব্জাং-গ্রাগ্স-পার নিকট তন্ত্র সম্বন্ধে শিক্ষালাভ করেন।
শিক্ষা সমাপ্ত করে ম্খাস-গ্রুব-র্জে-দ্গে-লেগ্স-দ্পাল-ব্জাং গ্ত্সাং অঞ্চলের ল্ছাং-রা বৌদ্ধবিহারের () প্রধানের পদগ্রহণ করেন। তিনি রি-বো-'দ্বাংস-ছেন () এবং চৌত্রিশ বছর বয়সে র্গ্যাল-র্ত্সে অঞ্চলের শাসক রাব-ব্র্তান-কুন-ব্জাং-'ফাগ্সের () পৃষ্ঠপোষকতায় দ্পাল-'খোর-ছোস-স্দে () নামক বৌদ্ধবিহার স্থাপন করেন। ১৪৩১ খ্রিষ্টাব্দে দ্গা'-ল্দান বৌদ্ধবিহারের দ্বিতীয় দ্গা'-ল্দান-খ্রি-পা বা প্রধান র্গ্যাল-ত্শাব-র্জে-দার-মা-রিন-ছেনের নির্দেশে তিনি ঐ বৌদ্ধবিহারের তৃতীয় প্রধানের দায়িত্বগ্রহণ করেন। তিনি মহামুদ্রা ও কালচক্র তন্ত্রের ওপর গ্রন্থ রচনা করেন।
লো-ছেন-লেগ্স-পা-র্গ্যাল-ম্ত্শান
লো-ছেন-লেগ্স-পা-র্গ্যাল-ম্ত্শান () (১৩৭৫-১৪৫০) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের চতুর্থ দ্গা'-ল্দান-খ্রি-পা বা প্রধান ছিলেন।
লো-ছেন-লেগ্স-পা-র্গ্যাল-ম্ত্শান ১৩৭৫ খ্রিষ্টাব্দে তিব্বতের গ্ত্সাং অঞ্চলের ঝ্বা-লু নামক স্থানে জন্মগ্রহণ করেন। শৈশবে তাঁকে ঝ্বা-লু বৌদ্ধবিহারে এনে ধর্মশিক্ষাদান করা হয়। কয়েক বছর পরে তাঁকে ঐ বৌদ্ধবিহারে দ্বু-ম্জাদ () বা মন্ত্রোচ্চারকের পদে নিয়োগ করা হয়। তিনি এরপর দ্গা'-ল্দান বৌদ্ধবিহারের প্রথম মন্ত্রোচ্চারকের পদে নিয়োজিত হন। ১৪৩৮ খ্রিষ্টাব্দে তেষট্টি বছর বয়সে দ্গা'-ল্দান বৌদ্ধবিহারের তৃতীয় দ্গা'-ল্দান-খ্রি-পা ম্খাস-গ্রুব-র্জে-দ্গে-লেগ্স-দ্পাল-ব্জাংয়ের মৃত্যুর পর তিনি পরবর্তী দ্গা'-ল্দান-খ্রি-পা হিসেবে নির্বাচিত হন।
বিসমাহ মারুফ
বিসমাহ মারুফ () (জন্ম: ১৮ জুলাই ১৯৯১, লাহোর) হলেন একজন পাকিস্তানী মহিলা ক্রিকেটার যিনি পাকিস্তান মহিলা ক্রিকেট দলের হয়ে আন্তর্জাতিক ক্রিকেট খেলে থাকেন।
তিনি অস্ট্রেলিয়ায় অনুষ্ঠিতব্য নারী ক্রিকেট বিশ্বকাপে পাকিস্তান জাতীয় দলের অংশ ছিলেন।
তিনি ২০১০ সালে এশিয়ান গেমেস খেলার জন্য নির্বাচিত হয়েছিলেন।
মরিয়ম হাসান
মরিয়ম হাসান শাহ () () (জন্ম: ১৯ সেপ্টেম্বর ১৯৮৫) হলেন একজন পাকিস্তানী আন্তর্জাতিক নারী ক্রিকেটার। তিনি ঘরোয়া এবং আন্তর্জাতিক উভয় পর্যায়ে ক্রিকেট খেলেছেন।
মরিয়মের একদিনের আন্তর্জাতিক খেলায় অভিষেক হয় ১০ অক্টোবর ২০১০ সালে শ্রীলঙ্কা মহিলা ক্রিকেট দলের বিরুদ্ধে। ২০১০ সালের চীনে অনুষ্ঠিতব্য এশিয়ান গেমসে পাকিস্তান জাতীয় ক্রিকেট দলের অন্যতম একজন খেলোয়াড় ছিলেন। এছাড়াও তিনি পাকিস্তান মহিলা ক্রিকেট দলের একজন অন্যতম অল-রাউন্ডার।
ফিল সিমন্স
ফিলিপ ভার‌্যান্ট সিমন্স (; জন্ম: ১৮ এপ্রিল, ১৯৬৩) ত্রিনিদাদ ও টোবাগো’র অ্যারিমা এলাকায় জন্মগ্রহণকারী ওয়েস্ট ইন্ডিজের সাবেক ক্রিকেটার। তিনি ওয়েস্ট ইন্ডিজ ক্রিকেট দলের অন্যতম সদস্যরূপে উদ্বোধনী ব্যাটসম্যান হিসেবে মাঠে নামতেন। পাশাপাশি ডানহাতে বোলিং করতেন ও স্লিপ ফিল্ডার হিসেবে ক্রিজের পাশে দণ্ডায়মান থাকতেন। তাঁর ভাতিজা লেন্ডল সিমন্সও ক্রিকেটার হিসেবে ওয়েস্ট ইন্ডিয়ান দলে খেলছেন। বর্তমানে ফিল সিমন্স আয়ারল্যান্ড ক্রিকেট দলে কোচের দায়িত্ব পালন করছেন।
ওয়েস্ট ইন্ডিজ ও ইংল্যান্ডের অনেকগুলো ক্লাব দলের হয়ে প্রথম-শ্রেণীর ক্রিকেটে অংশগ্রহণ করেছেন। আন্তর্জাতিক ক্রিকেটে ওয়েস্ট ইন্ডিয়ান ক্রিকেট দলের হয়ে সুন্দর খেলা প্রদর্শন করেন।
ডিসেম্বর, ১৯৯২ সালে অনুষ্ঠিত বেনসন অ্যান্ড হেজেস ওয়ার্ল্ড সিরিজের একদিনের প্রতিযোগিতায় তিনি তাঁর খেলোয়াড়ী জীবনের সেরা বোলিং নৈপুণ্য প্রদর্শন করেন। পাকিস্তান দলের বিপক্ষে অনুষ্ঠিত প্রতিযোগিতার ৮ম খেলায় তিনি ১০ - ৮ - ৩ - ৪ বোলিং পরিসংখ্যানের মাধ্যমে দলের বিজয়ে গুরুত্বপূর্ণ ভূমিকা রাখেন ও ম্যান অব দ্য ম্যাচের পুরস্কার লাভ করেন। এরফলে তিনি ৫০ ওভারের নির্দিষ্ট ১০ ওভারের কোটা সম্পন্নের মাধ্যমে একদিনের আন্তর্জাতিকে বোলিংয়ে সেরা ইকোনমি রেটের বিশ্বরেকর্ড সৃষ্টি করেন। ১৯৯৭ সালে উইজডেন কর্তৃপক্ষ তাঁকে বর্ষসেরা ক্রিকেটারের পুরস্কারে ভূষিত করে।
২০০২ সালে সকল স্তরের ক্রিকেট খেলা থেকে অবসর গ্রহণের পর কোচিংয়ের সাথে সম্পৃক্ত হন তিনি। ২০০৪ সালে জিম্বাবুয়ে জাতীয় ক্রিকেট দলের প্রধান কোচের দায়িত্ব পান। কিন্তু দূর্বলতম জিম্বাবুয়ে দলের কোচের দায়িত্ব সঠিক প্রমাণ করতে ব্যর্থ হওয়ায় বিতর্কিত চাকুরীজীবি হিসেবে আখ্যায়িত করা হয়। এসময় অধিকাংশ অভিজ্ঞ খেলোয়াড়ই দলের বাইরে অবস্থান করছিলেন।
২০০৭ সালের আইসিসি ক্রিকেট বিশ্বকাপের পর আয়ারল্যান্ড জাতীয় ক্রিকেট দলের কোচের দায়িত্ব থেকে আদ্রিয়ান বিরেল পদত্যাগ করলে তিনি তার স্থলাভিষিক্ত হন সিমন্স। মার্চ, ২০১৫ সাল পর্যন্ত এ দায়িত্বে ছিলেন তিনি। ২৯ এপ্রিল, ২০১৫ তারিখে নিউজিল্যান্ডীয় জন ব্রেসওয়েল তাঁর উত্তরাধিকারী মনোনীত হন।
ব্লো-গ্রোস-ছোস-স্ক্যোং
ব্লো-গ্রোস-ছোস-স্ক্যোং () (১৩৮৯-১৪৬৩) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের পঞ্চম দ্গা'-ল্দান-খ্রি-পা বা প্রধান ছিলেন।
ব্লো-গ্রোস-ছোস-স্ক্যোং ১৩৮৯ খ্রিষ্টাব্দে তিব্বতের গ্ত্সাং অঞ্চলের য়াকদে নামক স্থানে জন্মগ্রহণ করেন। শৈশবে তাঁকে ছোস-লুং-ত্শোগ্স-পা () নামক বৌদ্ধবিহারে এনে ধর্মশিক্ষাদান করা হয়। তিনি ত্সোং-খা-পা-ব্লো-ব্জাং-গ্রাগ্স-পা, র্গ্যাল-ত্শাব-র্জে-দার-মা-রিন-ছেন, ম্খাস-গ্রুব-র্জে-দ্গে-লেগ্স-দ্পাল-ব্জাং প্রভৃতি বিখ্যাত দ্গে-লুগ্স সম্প্রদায়ের বৌদ্ধ পন্ডিতদের নিকট শিক্ষালাভ করেন। তিনি কালচক্র তন্ত্র সম্বন্ধে ব্যুৎপত্তি লাভ করে ঐ বিষয়ের ওপর দুস-'খোর-তিক-ছেন () নামক গ্রন্থ রচনা করেন। ১৪৫০ খ্রিষ্টাব্দে দ্গা'-ল্দান বৌদ্ধবিহারের চতুর্থ দ্গা'-ল্দান-খ্রি-পা লো-ছেন-লেগ্স-পা-র্গ্যাল-ম্ত্শানের মৃত্যু হলে তিনি পরবর্তী দ্গা'-ল্দান-খ্রি-পা নির্বাচিত হন।
তাঁর উল্লেখযোগ্য শিষ্যরা হলেন গ্ত্সাং-ছুং-ছোস-গ্রাগ্স (), প্রথম 'ফাগ্স-পা-ল্হা () 'ফাগ্স-পা-ব্দে-ছেন-র্দো-র্জে () ও ব্ক্রা-শিস-ল্হুন-পো বৌদ্ধবিহারের দ্বিতীয় প্রাধান পান-ছেন-ব্জাং-পো-ব্ক্রা-শিস () প্রভৃতি।
মাসুমা জুনায়েদ
মাসুমা জুনায়েদ আশরাফ ফারোজী নামে পরিচিত মাসুমা জুনায়েদ () (জন্ম: ২১ নভেম্বর ১৯৮৯) হলেন একজন পাকিস্তানী আন্তর্জাতিক মহিলা ক্রিকেটার যিনি পাকিস্তান জাতীয় মহিলা ক্রিকেট দলের হয়ে আন্তর্জাতিক ক্রিকেট খেলেন। মাসুমা হলেন একজন বাহাতি ব্যাটসমম্যান এবং বাহাতি মিডিয়াম ফাস্ট বোলার।
মাসুমার একদিনের আন্তর্জাতিক খেলায় অভিষেক হয় মে ২০০৯ সালে কলম্বোয় শ্রীলঙ্কা দলের বিরুদ্ধে।
মাসুমার ২০১০ সালের চীনে অনুষ্ঠিতব্য এশিয়ান গেমসে পাকিস্তান জাতীয় ক্রিকেট দলের অংশ ছিলেন।
সানা গুলজার
সানা গুলজার ( (জন্ম: ২০ জানুয়ারী ১৯৯২) হলেন একজন পাকিস্তানী মহিলা ক্রিকেটার। সানা ডানহাতি ব্যাটসম্যান এবং ডানহাতি অফব্রেক বোলার হিসেবে খেলে থাকেন।
সানা ২০১০ সালের চীনে অনুষ্ঠিতব্য এশিয়ান গেমসে পাকিস্তান জাতীয় ক্রিকেট দলের অন্যতম একজন খেলোয়াড় ছিলেন।
ফাইন্ডিং নিমো
ফাইন্ডিং নিমো () হল ওয়াল্ট ডিজনি পিকচার্স প্রযোজিত এবং পিক্সার অ্যানিমেশন স্টুডিও দ্বারা নির্মিত একটি কম্পিউটার এ্যানিমেটেড কমেডি,ড্রামা ও অ্যাডভেঞ্চারধর্মী চলচ্চিত্র যা ২০০৩ সালে মুক্তি পায়। এর পুরো কাহিনী আবর্তিত হয় নিমো নামের একটি ছোট্ট কৌতূহলপ্রবণ বাচ্চা ক্লাউনফিশকে ঘিরে,যার অতিরক্ষণশীল বাবা মার্লিন, ডোরি নামের একটি নীল সার্জনফিশকে সাথে নিয়ে তার অপহৃত পুত্রসন্তানকে সিডনি বন্দরের পথে খুঁজে বেড়ায়। এর মাঝেই মার্লিন তার সন্তানের ঝুঁকিকে সহজভাবে নিতে শেখে এবং নিমোকে নিজের খেয়াল রাখতে দেয়ার জন্য মানসিকভাবে প্রস্তুত হয়।
ছবিটি ২০১২ সালের ১৪ই সেপ্টেম্বর থ্রিডি ফরমেটে দ্বিতীয়বার মুক্তি পায় এবং ৪ই ডিসেম্বর ব্লুরে ডিভিডিতে বাজারে আসে।
সমালোচকদের কাছ থেকে ব্যাপকভাবে প্রশংসা পাওয়া এ ছবিটি একাডেমী এওয়ার্ডে সেরা অ্যানিমেটেড চলচ্চিত্র বিভাগে পুরষ্কার এবং বেস্ট স্ক্রিনিং বিভাগেও মনোনীত হয়। ২০০৩ সালে সর্বোচ্চ আয় করা চলচ্চিত্রগুলোর মধ্যে এটির অবস্থান দ্বিতীয়। এছাড়াও সর্বকালের সবচেয়ে বেশি ডিভিডি কপি বিক্রির গৌরবও এই ছবিটির অর্জনের ঝুলিতে রয়েছে।
ফাইন্ডিং নিমোর সিক্যুয়েলটি হলো ফাইন্ডিং ডোরি। এটি ২০১৬ সালের ১৭ই জুন মুক্তি পায়। ব্যবসা সফল চলচ্চিত্র হিসেবে এটিও সমালোচকদের নজর কেড়েছে। ২০১২ সালের জুন মাসে প্রথম ছবির পরিচালক অ্যান্ড্রু স্ট্যানটন সিক্যুয়েল নির্মাণের বিষয়টি নিশ্চিত করেন।
বিএএসএফ
বিএএসএফ বিশ্বের সবচেয়ে বড় রাসায়নিক পণ্য উৎপাদনকারী কোম্পানি। এর সদর দপ্তর জার্মানির লুড্‌ভিগশ্যাফেনে অবস্থিত। কোম্পানিটির নামের চারটি অক্ষর নিবন্ধনকৃত ট্রেডমার্ক। বিএএসএফ বর্তমানে ফ্রাঙ্কফুর্ট স্টক এক্সচেঞ্জ, লন্ডন স্টক এক্সচেঞ্জ এবং যুরিখ স্টক এক্সচেঞ্জে তালিকাভুক্ত। ২০০৭ সালের সেপ্টেম্বরে বিএএসএফ নিউ ইয়র্ক স্টক এক্সচেঞ্জ থেকে এর নিবন্ধন বাতিল করে।
পৃথিবীর ৮০টির বেশি দেশে বিএএসএফ গ্রুপের সহযোগী এবং যৌথ অংশাদারী ব্যবসা রয়েছে। বিশ্বজুড়ে এর ছয়টি সমন্বিত উৎপাদন কারখানা এবং ইউরোপ, এশিয়া, অস্ট্রেলিয়া, আমেরিকা এবং আফ্রিকাতে ৩৯০ট উৎপাদন কেন্দ্র রয়েছে। ২০০টির বেশি দেশে বিএএসএফ-এর ক্রেতা রয়েছে। কোম্পানিটি এর পণ্য বিভিন্ন শিল্পের জন্য ব্যবহৃত রাসায়নিক দ্রব্য উৎপাদন ও বাজারজাত করে। অনেক বড় এবং বিশ্বজুড়ে এর ব্যবসা থাকলেও বিএএসএফ অপেক্ষাকৃত কম জনসম্মুখে আলোচনায় এসেছে। এর কারণ ১৯৯০ এর দশকে বিএএসএফ এর সরাসরি গ্রাহকদের জন্য পণ্য উৎপাদন বন্ধ করে দেয়।
২০১২ সালের শেষ নাগাদ বিএএসএফ-এ ১১৩০০০ জন মানুষ কাজ করত। এর মধ্যে ৫২,৮০০ এরও বেশি কাজ করত জার্মানিতে। ২০১২ সালে বিএএসএফ-এর বিক্রয় হয় ৭৮.৭২ বিলিয়ন ইউরো। বর্তমানে বিএএসএফ এশিয়াতে এর ব্যবসা জোরদার ও সম্প্রসারণ করার চেষ্টা করছে। ১৯৯০ থেকে ২০০৫ সালের মধ্যবর্তি সময়ে বিএএসএফ এশিয়াতে ৫.৬ বিলিয়ন ইউরো বিনিয়োগ করে।
বিএএসএফ বিভিন্ন ধরণের রাসায়নিক পণয় বাজারজাত করে থাকে। এসব পণ্য বিভিন্ন শিল্পের জন্য ব্যবহৃত হয়। বিএএসএফ এর ব্যবসা কয়েকটি প্রধান ভাগে বিভক্তঃ রাসায়নিক উপাদান, প্লাস্টিক, পারফর্ম্যান্স প্রোডাক্ট, কার্যকরী সমাধান, কৃষিকাজের উপযোগী পণ্য এবং তেল ও গ্যাস। 
বিএএসএফ উৎপাদিত রাসায়নিক পণ্যের মধ্যে রয়েছে দ্রাবক সামগ্রী, অ্যামিন, রেজিন, আঠা, ইলেকট্রনিক-গ্রেড কেমিক্যাল, শিল্প গ্যাস, মৌলিক পেট্রোকেমিক্যাল, অজৈব রাসায়নিক যৌগ। এসব পণ্যের প্রধান ক্রেতা হল বিভিন্ন ঔষধ প্রস্ততকারক প্রতিষ্ঠান, নির্মাণ প্রতিষ্ঠান, টেক্সটাইল এবং মোটরগাড়ি প্রস্ততকারণ প্রতিষ্ঠান।
বিএএসএফ অনেক ধরণের রাসায়নিক উপাদান তৈরি করে। এর মধ্যে রয়েছে ভারি শিল্প ও প্রকৌশলে ব্যবহৃত বিভিন্ন উপাদান, উচ্চ ক্ষমতাসম্পন্ন পণ্য, থার্মোপ্লাস্টিক, ফোম, ইউরেথেন।
মেরিনা ইকবাল
মেরিনা ইকবাল ( (জন্ম: ৭ মার্চ ১৯৮৭) হলেন একজন পাকিস্তানী আন্তর্জাতিক নারী ক্রিকেটার। তিনি একজন ডানহাতি ব্যাটসম্যান এবং ডানহাতি মিডিয়াম ফাস্ট বোলার হিসেবে পাকিস্তান মহিলা ক্রিকেট দলের হয়ে আন্তর্জাতিক ক্রিকেট খেলে থাকেন।
মেরিনার একদিনের আন্তর্জাতিক খেলায় অভিষেক হয় মে ২০০৯ সালে আয়ারল্যান্ড দলের বিরুদ্ধে।
মেরিনার টুয়েন্টি২০ আন্তর্জাতিক খেলায় অভিষেক হয় ২০০৯ সালে ডারবিনে আয়ারল্যান্ড দলের বিরুদ্ধে।
মেরিনা ২০১০ সালের চীনে অনুষ্ঠিতব্য এশিয়ান গেমসে পাকিস্তান জাতীয় ক্রিকেট দলের অন্যতম একজন খেলোয়াড় ছিলেন। উক্ত প্রতিযোগীতায় পাকিস্তান স্বর্ণ জিতেন।
সানা মীর
সানা মীর (জন্ম: ৫ জানুয়ারি, ১৯৮৬) হলেন একজন কাশ্মীরি বংশোদ্ভুত পাকিস্তানী নারী ক্রিকেটার এবং পাকিস্তান নারী ক্রিকেট দলের অধিনায়ক। তাকে ২০০৮ সালের নারী ক্রিকেট বিশ্বকাপ কোয়ালিফায়ার খেলায "প্লেয়ার অব দ্যা টূর্ণামেন্ট" ঘোষণা করা হয় এবং বর্তমানে আইসিসি খেলোয়াড় র‌্যাঙ্কিংয়ে ১৬তম ওডিআই বোলারের অবস্থানে রয়েছেন। এছাড়াও তিনি পাকিস্তানী ২০ খেলোয়াড়ের মধ্যে অন্যতম একজন।
তার ক্রিকেট ক্যারিয়ারের পাশাপাশি, মীর একজন পরিপূর্সণ ছাত্রী ছিলেন। তার প্রিয় ক্রিকেটার হলেনে ওয়াকার ইউনুস, ইমরান খান।
৪ মে ২০০৯ সালে মীরকে পাকিস্তান "২০০৯ সালের আইসিসি নারী বিশ্বকাপ টুয়েন্টি২০" জন্য অধিনায়ক নির্বাচিত করেন। 
তিনি পূর্বে উরুজ মুমতাজ এর অধীনে সহ-অধিনায়ক ছিলেন। সহ-অধিনায়ক হিসেবে মীর এর কর্তব্য "নাইন আবিদি" এর কাছে হস্তান্তর করা হয়।
মীরকে দক্ষিণ আফ্রিকায় অনুষ্ঠিত "আইসিসি নারী ক্রিকেট প্রতিযোগীতার" জন্য অধিনায়কত্ব অপরিবর্তিত রাখা হয়।
২০১০ সালের এশিয়ান গেমস, মীরের নেতৃত্বে পাকিস্তান নারী ক্রিকেট দল স্বর্ণ পদক লাভ করে। উক্ত প্রতিযোগিতায় সানা মীরের অসাধারণ অধিনায়কত্ব এবং মার্জিত ক্রিকেটের সুবাদে সর্বপ্রথম নারীদের ক্রিকেটে স্বর্ণপদক লাভ করেন।
চতুর্থবারের জন্য জাতীয় চ্যাম্পিয়নশিপ জিতে সানা মীর ঘরোয়া পর্যায়ে পাকিস্তানের সবচেয়ে সফল অধিনায়ক হিসেবে পরিণত হয়েছেন। তার দল এখনো পর্যন্ত গত চার বছরে ঘরোয়া পর্যায়ে একটি খেলাতেও হেরে যায়নি। এছাড়াও সানা মীর পাকিস্তান জাতীয় দলের নেতৃত্বে তাদের প্রথম টুর্নামেন্টে জয় টি২০ এবং ওয়ানডে উভয় ফরম্যাটের। উক্ত টুর্ণামেন্ট ২০১১ সালে শ্রীলংকায় অনুষ্ঠিত হয়েছিল। চার দেশী কাপে দল ছিল 
শ্রীলঙ্কা, পাকিস্তান, আয়ারল্যান্ড, এবং হল্যান্ড। তিনি টি২০ চার দেশীয় কাপের ফাইনালে ম্যাচ খেতাব নারীতে ভূষিত হন।
নারী দল তার অধিনায়কত্ব অধীনে ২০১২ টি২০ এবং ২০১৩ নারী ওয়ানডে বিশ্বকাপের জন্য যোগ্যতা অর্জন করে। প্রথমবারের মতো দলটি দক্ষিণ আফ্রিকাকে পরাজিত করে যার ফলে, ৮ থেকে ৬ নং র্যা়ঙ্কিয়ে তাদের উন্নতি হয়।
ফেতিহ ১৪৫৩
ফেতিহ ১৪৫৩ (ইংরেজী:The conquest 1453) হল একটি বীরত্বগাঁথাসূচক ঐতিহাসিক ঘটনাভিত্তিক একশনধর্মী তুর্কী চলচ্চিত্র যা ২০১২ সালের ১৬ই ফেব্রুয়ারি মুক্তি পায়। এর পটভুমি ও কাহিনী পঞ্চদশ শতাব্দীর উসমানীয় সম্রাট দ্বিতীয় মুহাম্মদের (মুহাম্মদ বিন ফাতিহ) রাজত্বকালে উসমানীয়দের দ্বারা কন্সটান্টিনোপল (পরবর্তীতে ইস্তানবুল) বিজয়ের ঘটনাসমুহের উপর ভিত্তি করে করা হয়েছে। এতে সম্রাট দ্বিতীয় মুহাম্মদের চরিত্রে অভিনয় করেন খ্যাতিমান তুর্কী অভিনেতা দাভরিম এভিন। ছবিটি মুক্তি দেয়ার আঠারো দিনের মাথায় এটি তুরস্কের সবচেয়ে ব্যবসাসফল চলচ্চিত্রের রেকর্ডকে ভেঙে ফেলে। বর্তমানে এটি তুর্কী ভাষার সবচেয়ে আলোচিত ও ব্যবসাসফল চলচ্চিত্র।
নবী মুহাম্মদ (সাঃ) এর মদীনায় থাকাকালীন সময়ের (৬২৭খৃষ্টাব্দ) একটি স্থানীয় ঐতিহাসিক ঘটনা প্রদর্শনের মাধ্যমে চলচ্চিত্রটির প্রথম দৃশ্য উন্মোচন করা হয়, যেখানে দেখানো হয় সাহাবী আবূ আইয়ুব আল-আনসারী অপরাপর সাহাবীদেরকে বলছেন যে, নবীজী (সাঃ) বলেছেন, একজন মহান সেনাপ্রধান এবং তার সৈন্যদল কর্তৃক কন্সটান্টিনোপল বিজিত হবে।
এর পরের দৃশ্যেই চিত্রপট নাটকীয়ভাবে চতুর্দশ শতকে মোড় নেয় যেখানে সুলতান দ্বিতীয় মুহাম্মদের জন্মের প্রেক্ষাপট দেখানো হয়। অনতিবিলম্বে প্রেক্ষাপট সুলতানের তারুণ্যকে তুলে ধরে যেখানে উসমানীয় সুলতান মুহাম্মাদ ফাতিহ তার সেনাপতি হাসানের সাথে লড়ছেন। এরপর পিতা মুরাদের মৃত্যু, যুদ্ধ পরিকল্পনা, খলিল পাশার সাথে বিরোধ, কন্সটানটিনোপলের সমুদ্রসীমায় সুদৃঢ় লৌহশৃঙ্খল এড়িয়ে সমুদ্রতটে তৈলতক্তা কৌশল অবলম্বনে জাহাজ পারাপারের মত বুদ্ধিদীপ্ত পদক্ষেপ প্রদর্শনের মধ্য দিয়ে কাহিনী যুদ্ধে এগিয়ে যায়। অবশেষে ৫৭দিনের অনবরত কামানগোলা নিক্ষেপের মাধ্যমে কন্সটান্টিনোপলের দেয়াল ভাঙন, রক্তযুদ্ধ, হাসানের ত্যাগ ও কন্সটান্টিনপল দখলের মধ্য দিয়ে চলচ্চিত্রটি সমাপ্ত হয়।
২০১২ সালের ১৫ই ফেব্রুয়ারি স্থানীয় সময় দুপুর ২:৫৩ মিনিটে চলচ্চিত্রটি জাতীয়ভাবে তুরস্কে এবং তার একদিন পর, ১৬ই ফেব্রুয়ারি তে আন্তর্জাতিকভাবে বহির্বিশ্বে মুক্তি দেয়া হয়। মুক্তির প্রথম সপ্তাহেই ছবিটির প্রায় পঁচিশ লাখ টিকিট বিক্রি হয় এবং সর্বমোট ৪.৫ কোটি ডলার আয় করে রেকর্ড ভঙ্গ করে। মুক্তির প্রায় একবছর পর ২০১৩ সালের ৩রা মার্চ চলচ্চিত্রটি বাংলাদেশে স্টার সিনেপ্লেক্সে চলচ্চিত্রটির আন্তর্জাতিক নাম "ফেতিহ ১৪৫৩: ব্যাটল অব টু এম্পায়ার্স" নামে মুক্তি পায়।
চলচ্চিত্রটির আবহসঙ্গীতসমগ্র ২০ মার্চ আইটিউনসে এবং ৩ এপ্রিল অডিও সিডি আকারে মুক্তি পায়। চলচ্চিত্রটির আবহসঙ্গীত পরিচালনায় ছিলেন ব্রিটিশ সঙ্গীত পরিচালক বেঞ্চামিন ওয়ালফিস্চ।
সিনেমাটি বানিজ্যিকভাবে চলাকালীন সময়ে তুরস্কের তৎকালীন(২০১২) প্রধানমন্ত্রী রিসেপ তায়িপ এরদোয়ানের জন্য একটি বিশেষ প্রদর্শনীর ব্যবস্থা করা হয় এবং সিনেমাটি দেখে তিনি অত্যন্ত পছন্দ করেন। অপরদিকে, ছায়াছবির পটভূমিতে ঐতিহাসিকভাবে বিরোধীপক্ষ হিসেবে সম্পর্ক থাকার সুবাদে গ্রীসে ছবিটিকে নিয়ে ব্যাপক সমালোচনা ও বিতর্ক শুরু হয় এবং বৈষম্যবাদী ও বিভ্রান্তিকর হিসেবে চলচ্চিত্রটির বিরুদ্ধে অভিযোগ ওঠে। এছাড়াও গ্রীসের একটি দৈনিক পত্রিকা চলচ্চিত্রটিকে তুরষ্কের "রাজনৈতিক চক্রান্ত" হিসেবে অভিহিত করে।
সিক্কুজি প্রসন্ন
সিক্কুজি প্রসন্ন (জন্ম: ২৭ জুন, ১৯৮৫) বালাপিটিয়ায় জন্মগ্রহণকারী বিশিষ্ট শ্রীলঙ্কান ক্রিকেটার। শ্রীলঙ্কা জাতীয় ক্রিকেট দলের অন্যতম খেলোয়াড় প্রসন্নের টেস্ট অভিষেক ঘটে অস্ট্রেলিয়ার বিপক্ষে। ৮ সেপ্টেম্বর, ২০১১ তারিখে পাল্লেকেলে আন্তর্জাতিক ক্রিকেট স্টেডিয়ামে অনুষ্ঠিত ঐ খেলায় তিনি মাত্র ৫ রান সংগ্রহ করেছিলেন। ২৩ ওভার বোলিং করেও কোন উইকেট লাভ করতে সক্ষম হননি। খেলায় তিনি মূলতঃ অল-রাউন্ডার হিসেবে রয়েছেন। ডানহাতে ব্যাটিংয়ে পারদর্শী প্রসন্ন লেগ ব্রেক বোলিং করে থাকেন। ঘরোয়া ক্রিকেটে কন্দুরাতা, শ্রীলঙ্কা আর্মি দলের হয়ে খেলছেন। ৫ ফুট ৯ ইঞ্চি উচ্চতাবিশিষ্ট প্রসন্ন বালাপিটিয়ার রিওয়াথা কলেজে পড়াশোনা করেছেন।
২০০৬ সালে ২১ বছর বয়সে শ্রীলঙ্কা আর্মি দলে লেগব্রেক বোলার হিসেবে অন্তর্ভুক্ত হন। লঙ্কান ক্রিকেট ক্লাবের বিপক্ষে ঘরোয়া একদিনের খেলায় ১০ ওভার বোলিং করে ২৩ রান দিয়ে ৩ উইকেট লাভ করেন। পরবর্তী পাঁচ বছরে লিস্ট এ ক্রিকেটে ৪৫ খেলায় ১৮.৩৮ রান গড়ে ৭৩ উইকেট লাভ করেন। ২০১১ সালে শ্রীলঙ্কা এ দলের হয়ে ইংল্যান্ড সফর করেন ও ইংল্যান্ড লায়ন্স দলের বিপক্ষে উদ্বোধনী বোলিংয়ে নেমে ছয় উইকেট লাভ করেন। বিষয়টি শ্রীলঙ্কা ক্রিকেটের নির্বাচকমণ্ডলীর দৃষ্টি আকর্ষণে সক্ষম হয় ও তাকে সফরকারী অস্ট্রেলিয়ার বিপক্ষে শেষ দুইটি একদিনের খেলায় অংশগ্রহণের জন্য শ্রীলঙ্কায় ডেকে আনা হয়। এভাবেই তার আন্তর্জাতিক ক্রিকেট অঙ্গনে খেলোয়াড়ী জীবনের সূ্ত্রপাত ঘটে।
টেস্ট ক্রিকেটে ৩০০ উইকেটধারী বোলার
টেস্ট ক্রিকেটে ৩০০ বা তদূর্ধ্ব উইকেট লাভকারী খেলোয়াড়কে তার খেলোয়াড়ী জীবনের উল্লেখযোগ্য অর্জন হিসেবে গণ্য করা হয়ে থাকে। ১৯৬৪ সালে সর্বপ্রথম এ বিরল কৃতিত্বের দাবীদার হচ্ছেন ইংরেজ বোলার ফ্রেড ট্রুম্যান। ৭ জুন, ২০১৫ তারিখ পর্যন্ত মাত্র ২৭জন বোলার সমগ্র খেলোয়াড়ী জীবনে ৩০০ টেস্ট উইকেট লাভে পারঙ্গমতা প্রদর্শন করতে পেরেছেন। তন্মধ্যে - অস্ট্রেলিয়া, দক্ষিণ আফ্রিকা, ওয়েস্ট ইন্ডিজ, ইংল্যান্ড ও ভারতের ৪, পাকিস্তানের ৩, নিউজিল্যান্ড ও শ্রীলঙ্কার ২জন বোলার এ অর্জনে শামিল হয়েছেন। কিন্তু অদ্যাবধি বাংলাদেশ এবং জিম্বাবুয়ের কোন ক্রিকেটার ৩০০ উইকেট লাভে সক্ষমতা দেখাতে পারেননি।
জুন, ২০১৫ সাল পর্যন্ত অবসরগ্রহণকারী শ্রীলঙ্কার বিখ্যাত বোলার মুত্তিয়া মুরালিধরন ৮০০ উইকেট নিয়ে শীর্ষস্থানে রয়েছেন। ইনিংসে সর্বাধিক ৬৭বার পাঁচ উইকেট ও খেলায় ২২বার দশ উইকেট লাভ করেছেন তিনি। ১৯৯৮ সালে শ্রীলঙ্কা দলের ইংল্যান্ড সফরে তিনি খেলায় তার সেরা ১৬/২২০ লাভ করেন স্বাগতিক ইংল্যান্ডের বিপক্ষে। এ কৃতিত্বটি টেস্ট ক্রিকেটের ইতিহাসে পঞ্চম সেরা বোলিং নৈপুণ্য।
অস্ট্রেলিয়ার বিখ্যাত ফাস্ট বোলার ডেনিস লিলি মাত্র ৫৬ টেস্ট খেলে ৩০০তম ক্লাবে যোগ দেন। অন্যদিকে ওয়েস্ট ইন্ডিজের ক্রিকেটার ম্যালকম মার্শাল সেরা বোলিং গড় হিসেবে উইকেট প্রতি ২০.৯৪ রান দিয়ে ৩৭৬ উইকেট লাভ করেছিলেন। ওয়েস্ট ইন্ডিয়ান ল্যান্স গিবস ওভার প্রতি ১.৯৯ রান দিয়েছেন। দক্ষিণ আফ্রিকান বোলার ডেল স্টেইন প্রতি উইকেট লাভে গড় ৪১.৬ বল করেছেন। ভারতের অনিল কুম্বলে ১৯৯৯ সালে পাকিস্তানের বিপক্ষে সেরা বোলিং পরিসংখ্যান গড়ে ১০/৭৪ যা জিম লেকার অস্ট্রেলিয়ার বিপক্ষে ১৯৫৬ সালে গড়া ১০/৫৩ এর পর দ্বিতীয় সেরা।
রবার্ট উইলসন
রবার্ট উইলসন একজন মার্কিন পদার্থবিজ্ঞানী। তিনি ফার্মিল্যাব এর প্রথম পরিচালক।
উইলসন ১৯১৪ সালের ৪ মার্চ জন্মগ্রহণ করেন। তিনি ১৯৩৬ সালে ইউনিভার্সিটি অব ক্যালিফোর্নিয়া, বার্কলে থেকে ব্যাচেলর অব আর্টস ডিগ্রি অর্জন করেন। তিনি ১৯৪০ সালে ডক্টর অব ফিলোসফি ডিগ্রি লাভ করেন। তিনি ১৯৮৫ সালে আমেরিকান ফিজিক্যাল সোসাইটির প্রেসিডেন্ট নির্বাচিত হন।
স্ট্যানলি জর্জ
স্ট্যানলি জর্জ স্ট্যানফোর্ড বিশ্ববিদ্যালয় এর সাবেক চেয়ার।
জর্জ' পোল্যান্ডের ওয়ারশতে জন্মগ্রহণ করেন। তিনি হার্ভার্ড বিশ্ববিদ্যালয় থেকে ১৯৫৭ সালে ব্যাচেলর অব আর্টস এবং ইউনিভার্সিটি অব ক্যালিফোর্নিয়া, বার্কলে থেকে ১৯৬১ সালে পিএইচডি অর্জন করেন। তিনি ১৯৬১ থেকে ১৯৬৪ সাল পর্যন্ত এবং ১৯৬৬ সালে লরেন্স বার্কলি ন্যাশনাল ল্যাবরেটরিতে কাজ করেন। তিনি ১৯৬৬ সালে স্ট্যানফোর্ড বিশ্ববিদ্যালয় এর পদার্থবিগান বিভাগে সহকারী অধ্যাপক পদে যোগদান করেন। ১৯৬৮ সালে সহযোগী অধ্যাপক এবং ১৯৭৪ সালে পূর্ণ অধ্যাপক পদে যোগদান করেন। তিনি ১৯৭১ সালে আমেরিকান ফিজিক্যাল সোসাইটির ফেলো নির্বাচিত হন।
একদিনের আন্তর্জাতিকে ৩০০ উইকেটধারী বোলার
একদিনের আন্তর্জাতিকে ৩০০ বা তদূর্ধ্ব উইকেট লাভকারী খেলোয়াড়কে তার সমগ্র খেলোয়াড়ী জীবনের উল্লেখযোগ্য অর্জন হিসেবে গণ্য করা হয়ে থাকে। অক্টোবর, ১৯৯৬ সালে সর্বপ্রথম এ বিরল কৃতিত্বের অধিকারী হচ্ছেন পাকিস্তানি ফাস্ট বোলার ওয়াসিম আকরাম। এছাড়াও, তিনি ৪০০ ও ৫০০ উইকেটধারী প্রথম বোলার। ২২ মার্চ, ২০১৫ তারিখ পর্যন্ত মাত্র ১২জন বোলার সমগ্র খেলোয়াড়ী জীবনে ৩০০ বা তদূর্ধ্ব ওডিআই উইকেট লাভে পারঙ্গমতা প্রদর্শন করতে পরেছেন। তন্মধ্যে - পাকিস্তান ও শ্রীলঙ্কার ৩, অস্ট্রেলিয়া ও ভারতের ২ এবং দক্ষিণ আফ্রিকা ও নিউজিল্যান্ডের ১জন বোলার এ অর্জনে শামিল হয়েছেন। কিন্তু অদ্যাবধি বাংলাদেশ, ইংল্যান্ড, ওয়েস্ট ইন্ডিজ এবং জিম্বাবুয়ের কোন ক্রিকেটার ৩০০ উইকেট লাভে সক্ষমতা দেখাতে পারেননি।
মালখানগর ইউনিয়ন
মালখানগর ইউনিয়ন বাংলাদেশের মুন্সিগঞ্জ জেলার সিরাজদীখান উপজেলার অন্তর্গত একটি ইউনিয়ন ।
ঢাকা থেকে সড়ক পথে ৩২ কিলোমিটার দূরে ইছামতি নদীর তীরে অবস্থিত৷এর উত্তর-পূর্বে নারায়ণগঞ্জ সদর উপজেলা র বক্তাবলি ইউনিয়ন‚দক্ষিণ-পূর্বে টঙ্গীবাড়ী উপজেলা র বেতকা ইউনিয়ন‚দক্ষিণ-পশ্চিমে মধ্যপাড়া ইউনিয়ন‚পশ্চিমে ইছাপুরা ইউনিয়ন ও উত্তরে বয়রাগাদি ইউনিয়ন অবস্থিত৷
মালখানগর ইউনিয়ন ১৪টি গ্রাম নিয়ে গঠিত। গ্রামগুলো হল: মালখানগর, গোড়াপীপাড়া, ফেগুনাসার, কাজীরবাগ, ফুরশাইল, নগরফুরশাইল, রায়েরবাগ, আরমহল, নাইশিং, নাটেশ্বর, বাড়ইপাড়া, রথবাড়ী, কৈবর্ত্তসার, দেবীপুরা।
এক সময় এই স্থানটি শহর ছিল। ফেগুনাসারে ১১ শতকের একটি শিব মন্দির আছে। এখানে ১১ শতকের আগে থেকে জনবসতি ছিল। মালখানগর গ্রামের পুরোনো কারুকার্যখচিত দালানগুলো কালের সাক্ষী হয়ে দাড়িয়ে আছে। এক সময়ের হিন্দু প্রধান এ এলাকাটিতে ছিল মুলত অভিজাত হিন্দুদের বাস। সেজন্যই এখানে বহু কালোপাথরের হিন্দু দেব-দেবীর মূর্তি আবিষ্কৃত হয়েছে। ১৯৪৭ সালে দেশ ভাগের পর অধিকাংশ হিন্দুই ভারতে চলে যান।
মালখানগর ইউনিয়নের মোট জনসংখ্যা ১৬৬৬০৷ জনসংখ্যার ঘনত্ব প্রতি বর্গ কিলোমিটারে ৩১১০ জন৷মোট পুরুষ ৮২০৯‚মোট নারী ৮৩৯১৷নারী ও পুরুষের অনুপাত ১০৩:১০১.৫ ৷
সোনাক্ষী সিনহা
সোনাক্ষী সিনহা () (জন্ম: ২ জুন, ১৯৮৭) পাটনার বিহারের একজন ভারতীয় বলিউড অভিনেত্রী। তিনি ২০১০ সালে সালমান খানের বিপরীতে "দাবাং" নামক হিন্দি ছবিতে অভিনয়ের মাধ্যমে চলচ্চিত্র শিল্পে আত্মপ্রকাশ করেন, যেটি ২০১০ সালের বলিউডের সর্ব্বোচ্চ ব্যবসা সফল ছবির মর্যাদা লাভ করে। সোনাক্ষী তার অভিনয়ের জন্য ইতিবাচক মন্তব্য লাভ করেন; যেমন- শ্রেষ্ঠ নারী চরিত্রে অভিষেকের জন্য ফিল্মফেয়ার পুরস্কার লাভ করেন। সিনহার বেশকিছু ব্যবসা সফল ছবির মধ্যে "রাউডি রাঠোর" (২০১২) এবং "দাবাং ২" (২০১২) অন্যতম। সিনহা এরপর "লুটেরা" (২০১৩) সিনেমায় অভিনয়ের দক্ষতার জন্য সমালোচকদের প্রশংসা পেয়েছেন।
অভিনেতা এবং রাজনীতিবিদ শত্রুঘ্ন সিনহা এবং পুনম সিনহা এর কন্যা সোনাক্ষী। তিনি "লব সিনহা" ও "কুশ সিনহা" দুই যমজ ভাইদের সাথে তিন সন্তানের সর্বকনিষ্ঠ সন্তান। সোনাক্ষী মুম্বই এর "আর্য বিদ্যা মন্দির" থেকে তার মাধ্যমিক জীবন সম্পন্ন করেন এবং মুম্বই এর মহারাষ্ট্রের "এসএনডিটি ওমেন্স ইউনিভার্সিটি" থেকে ফ্যাশন ডিজাইনিং বিষয়ে স্নাতক ডিগ্রী অর্জন করেন।
সোনাক্ষী ২০০৫ সালে "মেরা দিল লেকে দেখো" ছায়াছবির জন্য পোশাক নকশা, পোশাক ডিজাইনার হিসাবে তার কর্মজীবন শুরু করেন, এবং ল্যাকমে ফ্যাশন সপ্তাহ ২০০৮ এর র‍্যাম্প হিসেবে তার পদচারণা শুরু হয়। এবং এরপর আবার তিনি ল্যাকমে ফ্যাশন সপ্তাহ (২০০৯) যোগ দেন।
ব্র্যাড হগ
জর্জ ব্র্যাডলি ব্র্যাড হগ (জন্ম: ৬ ফেব্রুয়ারি, ১৯৭১) পশ্চিম অস্ট্রেলিয়ার ন্যারোজিন এলাকায় জন্মগ্রহণকারী অস্ট্রেলীয় ক্রিকেটার। অস্ট্রেলিয়া জাতীয় ক্রিকেট দলের অন্যতম সদস্য হগ বামহাতি চায়নাম্যান বোলার হিসেবে খেলে থাকেন। নীচের সারির ব্যাটসম্যান হিসেবেও দলে অবদান রাখছেন ব্র্যাড হগ। পাশাপাশি অসাধারণ ফিল্ডারের ভূমিকায়ও অবতীর্ণ হন তিনি। এছাড়াও তিনি ক্রিকেটের ধারাভাষ্যকার।
নিষিদ্ধ মাদক গ্রহণের অভিযোগে বিখ্যাত লেগ স্পিনার শেন ওয়ার্নের উপর ২০০৩ সালে নিষেধাজ্ঞা ও একদিনের আন্তর্জাতিক থেকে অবসর নেয়ার প্রেক্ষিতে ব্র্যাড হগের আন্তর্জাতিক ক্রিকেটে উত্থান ঘটে। হগ একদিনের আন্তর্জাতিকে অস্ট্রেলিয়ার সফলতম বোলারদের মধ্য ষষ্ঠ ও উইকেট লাভে সফলতম স্পিনারদের মধ্যে দ্বিতীয় স্থানের অধিকারী হিসেবে স্বীকৃতি পান। ২০০৩ ও ২০০৭ সালের ক্রিকেট বিশ্বকাপ বিজয়ী অস্ট্রেলিয়া দলের অন্যতম সদস্য ছিলেন। মাত্র ১৫জন খেলোয়াড়দের একজন হিসেবে তিনি একাধিকবার বিশ্বকাপ বিজয়ী দলের সদস্য হবার গৌরব অর্জন করেন। ২৭ ফেব্রুয়ারি, ২০০৮ তারিখে তিনি আন্তর্জাতিক ক্রিকেট থেকে অবসরের ঘোষণা দেন যা কমনওয়েলথ ব্যাংক সিরিজের পর থেকে কার্যকরী হবে। ২০০৭-০৮ মৌসুমে কমনওয়েলথ ব্যাংক সিরিজ প্রতিযোগিতার পর ৪ মার্চ, ২০০৮ তারিখে আন্তর্জাতিক ক্রিকেটাঙ্গন থেকে অবসর গ্রহণ করেন হগ।
টেস্ট ক্রিকেটে ৫৪.৮৮ গড়ে ১৭ উইকেট লাভ করলেও ১৫৬টি একদিনের আন্তর্জাতিক উইকেট লাভ করেন ২৬.৮৪ রান গড়ে। পাশাপাশি কার্যকর নিম্নসারির ব্যাটসম্যান হিসেবে তাঁকে অস্ট্রেলিয়ার একদিনের দলের অন্যতম সেরা খেলোয়াড়রূপে বিবেচনা করা হয়।
২০০৭-০৮ মৌসুমে বর্ডার-গাভাস্কার ট্রফি প্রতিযোগিতায় সিডনিতে অনুষ্ঠিত দ্বিতীয় টেস্ট চলাকালীন সময়ে হগ ভারত দলের সাবেক অধিনায়ক অনিল কুম্বলে ও সহঃ-অধিনায়ক মহেন্দ্র সিং ধোনিকে "বাস্টার্ড" বলেন যা এ উপমহাদেশে সর্বোচ্চ পর্যায়ের গালিগালাজরূপে স্বীকৃত। এরপর বিসিসিআই কর্তৃপক্ষ আনুষ্ঠানিকভাবে হজের বিরুদ্ধে অভিযোগ দাখিল করে। ফলশ্রুতিতে হগকে আন্তর্জাতিক ক্রিকেট কাউন্সিলের গঠনতন্ত্রে নির্দেশিত তৃতীয় স্তরের আইনভঙ্গের দায়ে অভিযুক্ত করা হয় যাতে তার দুই থেকে চার টেস্ট খেলা থেকে বিরত থাকতে হবে। এ ধারায় বর্ণ, ধর্ম, লিঙ্গ, রঙ, গোত্র, জাতি কিংবা গোষ্ঠীর উৎপত্তি সম্পর্কে বলা যাবে না। কিন্তু হগ ভারতীয়দেরকে অপমান করার উদ্দেশ্যে এ শব্দ প্রয়োগ করেননি বলে জানান। ১৪ জানুয়ারি পার্থে প্রাথমিক শুনানীর আয়োজন করা হয়। দুই দলের অধিনায়ক আইসিসি ম্যাচ রেফারি রঞ্জন মাদুগালের মধ্যস্থতায় শান্তি আলোচনা করে অভিযোগ তুলে নেন। কয়েকদিন পর ভারতীয় ক্রিকেট কন্ট্রোল বোর্ড (বিসিসিআই) অভিযোগটি প্রত্যাহার করে নেয়।
গুণ্ডে
গুণ্ডে (English: Outlaws or Goons) ২০১৪ সালের ফেব্রুয়ারিতে মুক্তিপ্রাপ্ত একটি ভারতীয় একশন, ক্রাইম, থ্রিলার চলচ্চিত্র। চলচ্চিত্রটির পরিচালনা ও চিত্রনাট্য লিখেছেন আলী আব্বাস জাফর এবং প্রযোজনা করেছেন আদিত্য চোপরা। চলচ্চিত্রটিতে প্রধান চরিত্রসমূহে অভিনয় করেছেন রানবীর সিং, অর্জুন কাপুর ও প্রিয়াংকা চোপড়া এবং খলনায়ক হিসেবে অভিনয় করেছেন ইরফান খান। চলচ্চিত্রটির কাহিনী নির্মিত হয়েছে ১৯৭০-এর দশকের সামাজিক চিত্র নিয়ে। ছবিতে বিক্রম ও বালা নামে দুজনকে দেখানো হয়েছে যারা বড় হয়ে কলকাতার সবচেয়ে শক্তিশালী মাফিয়াতে পরিনত হন। ছবিটি ১৪ই ফেব্রুয়ারি ২০১৪ সালে মুক্তি পেয়েছিল।
বাংলা ভাষায়ও চলচ্চিত্রটি মুক্তি দেওয়া হয় এবং বাংলা সংস্করণের পূর্ণ সাউন্ডট্র্যাক বিণ্যাস করেন সোহেইল সেন। এছাড়া এই চলচ্চিত্রটি হবে ভারতের প্রথম চলচ্চিত্র যার প্রিমিয়ার ট্রেইলার দুবাই আন্তর্জাতিক চলচ্চিত্র উৎসবে রয়েছে।
একাত্তরের মুক্তিযুদ্ধে বাবা-মাকে হারায় বিক্রম ও বালা। প্রাণ বাঁচাতে ভারতে পাড়ি জমায় অনাথ এই দুই বাংলাদেশি। একসময় কিশোর অপরাধী হিসেবে নানা অপকর্মে জড়িয়ে পড়ে তারা। ক্রমেই অন্ধকার জগতের অপ্রতিদ্বন্দ্বী অপরাধী হয়ে ওঠে। কলকাতার নাইট ক্লাবের নর্তকী নন্দিতার প্রেমে পড়ে বিক্রম ও বালা। দুই প্রেমিকের কাণ্ডকারখানায় বিব্রত হলেও নন্দিতা একসময় দুজনের প্রতিই দুর্বল হয়ে পড়ে। বাংলাদেশের মুক্তিযুদ্ধকালীন ঘটনাবলি সেলুলয়েডে তুলে ধরতে তার বাবার বাস্তব অভিজ্ঞতাগুলোকে কাজে লাগিয়েছেন তিনি। সত্তরের দশকের কলকাতার চিত্র ফুটিয়ে তুলতে পাত্র-পাত্রীদের সাজ-পোশাক ও আচরণে ব্যাপক পরিবর্তন আনতে হয়েছে। হিন্দিতে নির্মিত হলেও 'গুণ্ডে' ছবিতে পশ্চিমবঙ্গের বাঙালি সমাজের চিত্রটা তুলে ধরা হয়েছে।
ইরফান খান
ইরফান খান () অথবা আরও ছোট করে ইরফান নামে পরিচিত সাহাবজাদা ইরফান আলী খান (জন্ম: ৭ই জানুয়ারি, ১৯৬৭) হলেন একজন ভারতীয় চলচ্চিত্র অভিনেতা। সাধারণ তিনি বলিউডে অভিনয়ের মাধ্যমে বেশী পরিচিত। তিনি ব্রিটিশ ভারতীয়, হলিউড এবং তেলেগু ছবিতে কাজের জন্য পরিচিত। তিনি ২০১২ সালের মার্কিন চলচ্চিত্র "অ্যামেজিং স্পাইডার ম্যান" অভিনয় করে প্রশংসা অর্জন করেন। এছাড়া তিনি হলিউডের সিনেমা জুরাসিক ওয়ার্ল্ড এ দারুণ অভিনয় করেন।
ইরফান ১৯৬৭ সালের ৭ই জানুয়ারি ভারতের জয়পুরে একটি মুসলিম সম্ভ্রান্ত পরিবারে জন্মগ্রহণ করেন। ইরফানের মা, বেগম তন্ক হাকিম পরিবার থেকে এসেছিলেন এবং এবং তার মরহুম পিতা জাগিরদার তন্ম জেলার বাসিন্দা ছিলেন সেখানে পাগড়ির ব্যবসা করতেন। তিনি ১৯৮৪ সালে নয়া দিল্লির "ন্যাশনাল স্কুল অব ড্রামা" (এনএসডি) থেকে স্কলারশিপের অর্জন করেন, যদিও তিনি তখন তাঁর এমএ ডিগ্রীর জন্য অধ্যয়নরত ছিলেন।
দ্বেন-সা-পা-ব্লো-ব্জাং-দোন-গ্রুব
দ্বেন-সা-পা-ব্লো-ব্জাং-দোন-গ্রুব () (১৫০৫-১৫৫৬) তিব্বতী বৌদ্ধধর্মের একজন বিখ্যাত বৌদ্ধ ভিক্ষু ছিলেন, মৃত্যুর পর পরবর্তীকালে পঞ্চম দলাই লামা যাকে দ্গে-লুগ্স ধর্মসম্প্রদায়ের তৃতীয় পাঞ্চেন লামা রূপে চিহ্নিত করেন।
দ্বেন-সা-পা-ব্লো-ব্জাং-দোন-গ্রুব ১৫০৫ খ্রিষ্টাব্দে তিব্বতের গ্ত্সাং অঞ্চলের ল্হা-খুদ () নামক স্থানে জন্মগ্রহণ করেন। তাঁর পিতার নাম ছিল ব্সোদ-নাম্স-র্দো-র্জে () এবং তাঁর মাতার নাম ছিল দ্পাল-'দ্জোম-স্ক্যিদ ()। জন্মের পর তাঁর নাম রাখা হয় ম্গোন-পো-স্ক্যাব্স ()।
শৈশবে তিনি র্জে-স্ক্যাবস-ম্ছোগ-দ্পাল-ব্জাং () নামক দ্বেন-সা বৌদ্ধবিহারের প্রধানের নিকট ধর্মশিক্ষা শুরু করেন। এগারো বছর বয়সে তিনি ছোস-'খোর-দ্বুস-স্দিংস () নামক বৌদ্ধবিহারে শিক্ষার্থীর শপথ গ্রহণ করেন। এরপর তিনি দ্রেপুং বৌদ্ধবিহারে লাম-রিম সম্বন্ধে শিক্ষালাভ করেন। সতেরো বছর বয়সে তিনি ছোস-ক্যি-র্দো-র্জে নামক এক বৌদ্ধ পন্ডিতের নিকটে দ্গে-লুগ্স ধর্মসম্প্রদায়ের প্রতিষ্ঠাতা ত্সোং-খা-পা-ব্লো-ব্জাং-গ্রাগ্স-পার মহামুদ্রা এবং স্প্রুল-পা'ই-গ্লেগ্স-বাম-ছেন-মো () নামক মৌলিক গ্রন্থ সম্বন্ধে শিক্ষালাভ করেন। ছোস-ক্যি-র্জে-ব্লো-গ্রোস-র্গ্যাল-ম্ত্শান () নামক বৌদ্ধভিক্ষুর নিকটে তিনি অতীশ দীপঙ্করের শিক্ষা, গুহ্যসমাজতন্ত্র ও অন্যান্য তন্ত্র সম্বন্ধে শিক্ষালাভ করেন। এরপর তিনি পাদ-মা-'ওদ নামক স্থানে গুহায় সাধনা করতে যান।
দ্বেন-সা-পা-ব্লো-ব্জাং-দোন-গ্রুব তাঁর জীবনে সর্বপ্রথম শিক্ষাদান করেন পাদ-মা-'ওদ নামক স্থানে। পরবর্তীকালে তিনি মধ্য তিব্বতের বিস্তীর্ন অঞ্চলে ধর্মশিক্ষা দান করেন। তেত্রিশ বছর বয়সে তিনি দ্গে-'দুন-র্গ্যা-ম্ত্শোর নিকটে ভিক্ষুর শপথ গ্রহণ করেন। ব্ক্রা-শিস-ল্হুন-পো বৌদ্ধবিহারে তিনি লেগ্স-পা-দোন-গ্রুব () নামক বৌদ্ধপন্ডিতের সঙ্গে বিভিন্ন গ্রন্থ রচনা করেন। এরপরে তিনি পান-ছেন-ব্যাং-ছুব-ব্লো-গ্রোস (), ম্ঙ্গা'-রি-লো-ছেন-র্নাম-র্গ্যাল () এবং লেগ্স-পা'ই-ব্লো-গ্রোসের নিকট শিক্ষালাভ করেন। সাংস-র্গ্যাস-য়ে-শেস ছিলেন সর্বাপেক্ষা উল্লেখযোগ্য শিষ্য।
জার্নি টু মক্কা
জার্নি টু মক্কাঃ ইন দ্যা ফুটস্টেপস্ অফ ইবনে বতুতা (; বাংলা: মক্কা ভ্রমণ: ইবন বতুতার পদাঙ্কে) হল ন্যাশনাল জিওগ্রাফি সহ-প্রযোজিত এবং এসকে ফিল্মস প্রযোজিত একটি আইম্যাক্স (জায়ান্ট স্ক্রিন) নাটকীয় প্রামাণ্যচিত্র, যেখানে বিখ্যাত মুসলিম ভ্রমণকারী ইবনে বতুতার ১৩২৫ সালে নিজ দেশ মরোক্কো থেকে পবিত্র হজ্জের উদ্দেশ্যে মক্কা ভ্রমণের সত্য জীবনঘটনা রুপায়িত হয়েছে।
খ্যাতিমান ধারাবর্ননাকারী ও অভিনেতা বেন কিংসলির ধারাবর্ননায় এবং মুলচরিত্রে মরোক্কো বংশোদ্ভুত নবাগত অভিনেতা চেমস এডিন জিনুনের অভিনয়ে, প্রামাণ্যচিত্রটিতে ইবনে বতুতার স্বরচিত রিহিলা নামক ভ্রমণ গ্রন্থের বর্ণনা অনুসরণে মক্কার উদ্দেশ্যে তার ভ্রমণ এবং ভ্রমণপথের প্রথম আঠারোমাসের ঘটনাবলি প্রদর্শন করা হয়, যার মাঝে তৎকালীন পালিত হজ্জের অনুকরণে বেশ কিছু দৃশ্য ফুটিয়ে তোলা হয়েছে।
মরোক্কো ও সৌদি আরবে আরবি ও ইংরেজী ভাষায় প্রামাণ্যচিত্রটির দৃশ্যধারণ হয়। এছাড়াও, প্রামাণ্যচিত্রটিতে আফ্রিকার ভাষাসমূহের মাঝে মরোক্কোর বার্বার জাতির মাঝে প্রচলিত কথ্য ভাষার উচ্চারণশৈলীর অনুকরণে ইংরেজী ভাষায় ধারাবর্ননা করা হয়েছে।
ম্যাকডোনেল ডগলাস
ম্যাকডোনেল ডগলাস ছিল একটি অন্যতম প্রধান অ্যারোস্পেস নির্মাতা এবং প্রতিরক্ষা চুক্তিকারী। এটি বেশ কিছু বিখ্যাত বাণিজ্যিক ও সামরিক বিমান নির্মাতা। এটি ম্যাকডোনেল এয়ারক্রাফট এবং ডগলাস এয়ারক্রাফট এর একত্রীক্রণের মাধ্যমে ১৯৬৭ সালে গঠিত হয়।
ছোস-ক্যি-র্গ্যাল-ম্ত্শান
ছোস-ক্যি-র্গ্যাল-ম্ত্শান () (১৪০২-১৪৭৩) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের ষষ্ঠ দ্গা'-ল্দান-খ্রি-পা বা প্রধান ছিলেন।
ছোস-ক্যি-র্গ্যাল-ম্ত্শান ১৪০২ খ্রিষ্টাব্দে তিব্বতের লা-স্তোদ নামক স্থানে জন্মগ্রহণ করেন। তাঁর পিতার নাম ছিল কুন-দ্গা'-ব্ক্রা-শিস-দ্পাল-ব্জাং () এবং মাতার নাম ছিল বু-'দ্রেন-র্গ্যাল-মো ()। তিনি দ্গা'-ল্দান বৌদ্ধবিহারের তৃতীয় দ্গা'-ল্দান-খ্রি-পা বা প্রধান ম্খাস-গ্রুব-র্জে-দ্গে-লেগ্স-দ্পাল-ব্জাংয়ের ভ্রাতা ছিলেন। শৈশবে তিনি য়োংস-'দ্জিন-ম্খাস-গ্রুব () নামক বৌদ্ধ ভিক্ষুর নিকট শিক্ষাগ্রহণ করেন। এরপর তিনি 'জাম-দ্পাল-র্গ্যা-ম্ত্শো নামক বৌদ্ধ পন্ডিতের নিকটে গুহ্যসমাজতন্ত্র, ছেদ সাধনা, চক্রসম্বর তন্ত্র, দ্গা'-ল্দান-ফ্যাগ-ছেন () নামক দ্গে-লুগ্স ধর্মসম্প্রদায়ের মহামুদ্রা ও তাঁর মূলগ্রন্থ স্প্রুল-পা'ই-গ্লেগ্স-বাম-ছেন-মো () সম্বন্ধে শিক্ষালাভ করেন।
তিনি তিব্বতের গ্ত্সাং অঞ্চলে বা-সো-ল্হুন-গ্রুব-ব্দে-ছেন-দ্গোন () নামক বৌদ্ধবিহার স্থাপন করেন এবং বা-সো-ছোস-র্জে () নামে তিব্বতে পরিচিত হন। ১৪৬৩ খ্রিষ্টাব্দে তিনি দ্গা'-ল্দান বৌদ্ধবিহারের ষষ্ঠ দ্গা'-ল্দান-খ্রি-পা বা প্রধানের পদে নিযুক্ত হন। এই সময় তিনি ঐ বৌদ্ধবিহারের মূল মন্দিরটির আয়তন বৃদ্ধি করেন এবং সাংস-র্গ্যাস-সেংগে-ঙ্গা-রো () নামক মঞ্জুশ্রীর একটি সোনালী চিত্র নির্মাণ করান। তাঁর তিন জন প্রধান শিষ্য ছোস-ক্যি-র্দো-র্জে, দ্পাল-ল্দান-র্দো-র্জে () এবং র্দো-র্জে-দ্পাল-বা () তিনজন দোর্জে ভ্রাতা নামে পরিচিত।
বোবায় ধরা
বোবায় ধরা () হচ্ছে এমন একটি অবস্থা যখন একজন ব্যক্তি ঘুমিয়ে পড়া বা ঘুম থেকে জেগে উঠার সময়ে শরীরের কোন অঙ্গ-প্রত্যংগ নাড়াতে না পারার একটি অভিজ্ঞতার মধ্যে দিয়ে যায়। অন্যভাবে, যখন কাউকে বোবায় ধরে, তখন সে তার শরীরের কোন অঙ্গ-প্রত্যংগ নাড়াতে পারে না, অসাড়তা অনুভব করে। এটি ঘটে একজন ব্যক্তির ঘুমিয়ে পড়া বা জেগে উঠার আগমুহূর্তে।
বোবায় ধরা হচ্ছে ঘুমন্ত অবস্থা এবং জাগরণের মধ্যবর্তী একটি অবস্থান। এটি ঘুমোনর মুহূর্তে অথবা ঘুম থেকে জেগে উঠার আগমুহূর্তে হতে পারে। বোবায় ধরা ব্যক্তিটি প্রায়ই একটি ভয়ের অভিজ্ঞতার ভেতর দিয়ে যায়, ভয়ের কোন দৃশ্য দেখতে পারে (যেমন, ঘরের ভেতরে কারো অনাকাঙ্ক্ষিত উপস্থিতি)।এবং সেই মুহূর্তে বোবায় ধরা ব্যক্তিটি নড়তে পারে না।
ধরে নেওয়া হয় REM sleep এ বিঘ্ন ঘটার কারণে বোবায় ধরা ব্যপারটি ঘটে। বোবায় ধরার সাথে কিছু মানসিক রোগ যেমন narcolepsy, migraine, anxiety disorder, এবং obstructive sleep apnea এর যোগসুত্র আছে বলে ধরা হয়। তবে, এসব মানসিক রোগ না থাকলেও একজন ব্যক্তি বোবায় ধরা এ আক্রান্ত হতে পারে। যখন অন্য কোন রোগের সাথে যোগসূত্র থাকে, বোবায় ধরা সাধারণত স্নায়বিক ব্যাধি narcolepsy এর কারণে হতে পারে।